Kontsumo arduratsuari buruzko aholkuak\nGure eguneroko ohiturak Natura andeatzen laguntzen ari dira. Gure gizarteak kontsumismo eta xahuketari mesede egiten die, “erabili eta bota” egiten duen belaunaldia gara, baina gure planeta sistema itxi bat da eta zaborra ez da edukiontzian desagertzen, dena tokiren batera joaten da azkenean: airera, lurrera edo uretara.\nAdministrazio publikoek urgentziaz sustatu beharko lituzkete etxeko eta industriako hondakinen murrizketa, berrerabilpena eta ahalik eta birziklatzerik handiena; baina zu, ez ahantzi, prozesuaren lehen kate-maila zara eta lagundu behar duzu zure hondakinak minimora murriztuz eta zaborraren osagaiak bereiziz behar bezala berrerabili edo birziklatzeko.\n"Natur baliabideak ez dira ez mugagabeak ez agortezinak eta hazkunde ekonomikoaren nahiz demografikoaren mugak ez daude urrun. Gure egungo bizimoduaz eta kontsumoaz hausnartu beharko genuke".\nGu geu gara, egungo ekoizpen eta banaketa ereduak konbentzituta, ingurumen inpaktu handiko produktu batzuk kontsumitzen ditugunok; erosketa eta elikadura ohituretan aldaketa hauek proposatzen dizkizuegu, errazak dira, baina gure osasuna eta gure ingurunea zaintzeko garrantzi handikoak:\n- Zure erosketa egitera joatean, berrerabil daitezkeen poltsak, orgatxoa, saskia, kartoizko kutxak... eraman, jardun horrek plastikozko poltsek kutsatzen dutena murrizten du. Berrerabili etxean jada dituzun plastikozko poltsak.\n- Ez erosi extruituriko polietilenozko (kortxo zurizko) erretiluetan ontziraturiko janaririk. Material hori ez da ia birziklatzen. Itzuli ontzi horiek saltzaileari. Aukeratu aspaldiko erosketa mota, pisura eta bilgarririk minimoarekin.\n- Murriztu aluminioaren erabilera:\nHaren ekoizpenak energia handia eta bauxita behar ditu eta horren erauzpenak Amazonia suntsitzen laguntzen du. Saihestu potoetan ontziraturiko edariak, ontziak edukiak baino gehiago balio du eta ia ez da berreskuratzen. Erabili zakote-ontziak aluminiozko paperaren ordez. Tetrabrikek aluminioa, plastikoa eta kartoia dituzte, haien berreskurapena eta birziklapena ñimiñoak dira. Aerosolak, aluminio eta latorrizkoak, oso problematikoak dira hondakin bihurtzean: berriro betetzeko lainoztagailuz, bolako edo barrako aplikagailuz, e.a. ordez ditzakezu.\n- Aukeratu gas kaltegarririk gabeko hozkailuak:\nHozte-sisteman erabiliriko CFC gasak, apar solido edo aerosolak, izpi ultramoreetatik babesten gaituen ozono geruza suntsitzen ari dira. HFCek, orain hozte-sistemetan erabilitakoek, ez dute ozonoa suntsitzen, baina berotegi efektuari CO2k baino 3.200 aldiz gehiago laguntzen diote 20 urtean. Espainian jada merkaturatzen dira gas horiek ez dituzten hozkailuak. Erradiazio ultramoreak azal minbiziak eta kataratak handituko ditu eta uztak eta arrantza gutxituko dira. Berotegi efektua dela eta, Lurreko tenperatura 3 ºC igoko da eta, latitudearen arabera, basamortutzea edo uholde larriak eraginen ditu eremu handietan.\n- Murriztu pilen kontsumoa:\nEkoizten duten energia elektrikoa sarekoa baino 450 aldiz garestiagoa da eta kutsadura iturri handia dira berun, kadmio, merkurio eta litio edukitzeagatik. Ingurumen toxikotasunagatik bereizi behar dira, botoi-pila batik bat. Berriro kargatzeko pilak erabil ditzakezu.\n- Kontsumitu janari fresko eta ekologikoak, bertako ekoizleenak eta bilgarri minimoa dutenak\nBerreskura dezagun “dieta mediterraneoa”, labore integralak, lekale eta barazkiak nagusi, eta gutxi dezagun haragiaren eta ontziraturiko jakien kontsumoa. Janari manufakturatu anitzek funtsezko zenbait mantenugaitan eta oligoelementutan gabeziak dituzte. Ohitura dietetiko hauen alderantzikatzeak eta substantzia toxikoek, pestizidek, hormonek, e.a. esaterako, miokardio infartuaren eta minbiziaren eragina handitu dute biztanlerian. Paradoxikoki, okerrerako aldaketa horiek “Bizi kalitate hobea” direlakoan agertzen zaizkigu. Kalorien behar baino kontsumo handiagoak gure osasunaz gain natur baliabideen ustiaketan ere eragiten du.\n- Interesatu produktu begetal biologikoez\nPestizidarik eta ongarri kimikorik gabe lantzen dira. Osasungarri, zaporetsu eta balio mantentzailean aberatsagoak dira. Haien kontsumoak nitrato eta pestizidek lur azpiko uretan eragiten duten kutsadura gutxituko du eta nekazaritzari buruzko ikuskera berri bat sustatuko da.\n-Erabili paper birziklatua:\nBai orrietan bai ohar koadernoetan nola komuneko paperean. Exijitu zure saltokian, paper dendan eta fotokopia dendan. Kontsumitu paper gutxiago, oihanak kontserbatzen eta ur eta energia aurrezten lagunduko duzu eta kutsadura iturriak saihestuko dituzu (adibidez, ohiko papera zuritzean erabiliriko kloroa).\n-Kontsumitu garbiketa produktu ekologikoak\nEz bihurtu egia “etxe garbiak, planeta zikin” hura. Murriztu lixibaren erabilera. Tentsoaktiborik gabeko garbigarri ez ionikoak, fosfato, zuritzaile, entzima edo polikarboxilatorik gabekoak aukera ditzakezu jada; astebete baino lehenago biodegradatzen dira, ez ohikoak bezala. Ozpin soluzio arin bat zeramikarako, kristaletarako edo bainugelarako erabilgarria da. Limoi urak metalei, kobre edo brontzeari adibidez, distira ematen die. Espartzuak mostratxa ona izaten jarraitzen du.\n- Ikusi kritikoki publizitatea:\nBadakizu maila ertaineko familia batek erosten duenaren publizitateagatik urtean 60.000 pezeta ordaintzen dituela? Publizitatea batzuetan engainagarria da produktu batzuek edo haien ontziek ingurumenerako dituzten abantailei dagokienez. Hobe da ekoizpen garbian inbertitzea irudi kanpaina zalantzagarrietan baino.\nEz itzultzeko ontzi eta bilgarriak erabiliz, hiru faktura ordaintzen ditugu, produktuari gehituriko kostea, birziklapen, errausketa edo zabortegi kostea, eta, okerrena, ingurumen kostea: kutsadura eta hondakin metaketa hurrengo belaunaldientzat.\nSiempre ofrecemos el mejor servicio a los clientes>


Arantxa Gurmendi. Eguneko zentrora, goizero-goizero | Gizartea | Berria\n2022ko urtarrilak 17\nAstelehena, 2022ko urtarrilak 17\nArantxa Gurmendi. Eguneko zentrora, goizero-goizero\nGurmendi, ezkerrean, zaintzailearekin eguneko zentrora bidean. G. RUBIO / FOKU Tamaina handiagoan ikusi\n2019ko apirilak 21 - Donostia\nGezur txiki bat esan behar izaten diote Arantxa Gurmendiri (Donostia, 1944) goizero-goizero: «paseatzera» doala. Izan ere, uzkur hartzen du eguneko zentrora joateko proposamena. Hilabete batzuk daramatza han, eta lehen kolpean kexati ageri ohi dela onartzen dute zaintzaileek. «Behin joanda, ordea, oso pozik egoten da; batez ere, kantuan eta ibiltzen badira». Ez alferrik, aktorea izana da; aski ezaguna, gainera. Rolik ospetsuena, zalantzarik gabe, ETBko Goenkale telesailak eman zion, eta jendea oroitzen da oraindik ere harekin. «Kalean, oraindik ere esaten diote: 'Aupa, Hortentsi!'. Asko pozten da». Senarra du zaintzaile nagusia, baina etxeko langile bat ere badute, eta «ezinbesteko» deritzo haren laguntzari: gainerakoan ezingo lukeela dio. Goizetan joaten zaie hura etxera: gosaltzen, dutxatzen, janzten... Oinarrizko jardun horietan guztietan laguntzen dio Gurmendiri. Gero, besotik helduta, eguneko zentrora eraman ohi dute: Donostiako Parte Zaharreko bihotzean dago, Fermin Calbeton kalean. Hantxe egon ohi da arratsalde partera arte.\nOraingoz, zaintza eredu horretan moldatzen dira. Etxean erraz «entretenitzen» dela diote: musika entzuten, telebista ikusten... Oraintsu arte, sarri ikusten zuten ahizpa batek egindako «argazki liburu» bati so; bere bizitzari buruzkoak biltzen ditu, eta «aingura» izan du bizitakoak oroitzeko: izan zena aldarrikatzeko. «Esaten zuen: 'Hara, dantza talde honetan ibili nintzen, eta, hemen, antzerkian, eta beste hau ere egin nuen... Zenbat gauza egin ditudan!'». Zenbaitetan, haserretuta, «amorrua» ere ateratzen zaio oraindik: ezina. «Halakoetan, esaten du: 'Ni izan naizenarekin, nola naukazue?'». Akaso egunen batean egoitzaren baterako urratsa egin behar izatea ez du baztertzen senarrak. Gaixotasunaren bilakaerak aginduko du.\n«Espero dut orain sendaezinak diren gaixotasunak sendatzen ikustea»\nAitziber Arzallus - Gipuzkoako Hitza\nFamiliatik jaso du neurologiaren inguruko interesa Itxaso Martik, aita eta ama profesional entzutetsuak izandakoak baititu. Maite du bere lanbidea, nahiz eta aitortu une zail asko tokatzen zaizkiola.\nBerrobiko mendizale bat hil da Balerdi mendian, Aralarren\n39 urteko mendizalea 50 metrotik behera erori da. Ertzaintzaren helikopteroaren laguntzarekin erreskatatu dute gorpua.\nFurgoneta gidari bat atxilotu dute, txirrindulari bat nahita harrapatzeagatik Hondarribian\nMendelu auzoko kamerei esker identifikatu dute ibilgailua, eta gendarmeek atxilotu dute gidaria. 69 urteko txirrindularia ospitaleratu egin dute. Eztabaida bat izan zuten aurretik.\n«Zauria orbaintzeko» eskea\nTxillardegi oroitu dute Antiguan, eta Donostiako Udal Liburutegiari haren izena jartzeko eskaera ozendu. Ia 1.500 sinadura jasoak dituzte hala eskatzeko. Horma irudi berritua ere aurkeztu dute\n«Arrano Etxearen historia amaitu egin da»\nEz du hozka egin\nMaixus Rekalde. Planifikatuta utzi zuen: egoitza batera


Aurrerapenik ez Gipuzkoako Metalgintzaren bosgarren bileran #EutsiTaTira — ELA Sindikatua\nAurrerapenik ez Gipuzkoako Metalgintzaren bosgarren bileran #EutsiTaTira\nAurrerapenik ez Gipuzkoako Metalgintzaren bosgarren bileran #EutsiTaTira Gipuzkoako metalaren hitzarmena berritzeko bosgarren bilera egin da irailaren 16an. Azken hitzarmenaren indarraldia 2010-11 urteetarako zen; horregatik, gaur egun, Gipuzkoako metalean badira duela hamarkada bateko baldintzak dituzten langileak. https://www.ela.eus/eu/industria-eta-eraikuntza/albisteak/aurrerapenik-ez-gipuzkoako-metalgintzaren-bosgarren-bileran-eutsitatira https://www.ela.eus/eu/industria-eta-eraikuntza/albisteak/aurrerapenik-ez-gipuzkoako-metalgintzaren-bosgarren-bileran-eutsitatira/@@download/image/eutsi.jpg\nGipuzkoako metalaren hitzarmena berritzeko bosgarren bilera egin da irailaren 16an. Azken hitzarmenaren indarraldia 2010-11 urteetarako zen; horregatik, gaur egun, Gipuzkoako metalean badira duela hamarkada bateko baldintzak dituzten langileak.\nAurreko bileran, Adegik honako eskaintza hau helarazi zuen:\n4 urteko indarraldia duen hitzarmena, 2020-23.\nKPIren soldata-igoera, bai tauletan bai soldata errealetan, indarraldiko urte bakoitzerako.\nLizentziak hobetzea eta edoskitzeko eskubidea aplikatzea.\n49. artikulua aldatzea, lan-baldintzen funtsezko aldaketari dagokionez, soldata-zenbatekoaren aldaketak kolektiboak direnean soilik akordioaren bitartez onartuko dira.\nLanaldia murrizteari eta aldi baterako ezintasunengatiko osagarriak negoziatzeari ezezkoa azaldu du.\nAurreko bileretatik, hitzarmenari ultraktibitate mugagabea emateko planteamendua mantentzen da.\nLan baldintzen inaplikazioa soilik akordioaren bitartez egikaritzea eta sektoreko hitzarmena\nEstatuko hitzarmenarekin alderatuta aplikatzeko lehentasuna saihestuko duen klausula bat sartzeko planteamendua. Era berean, 2012-19 aldirako taulak eguneratzeko proposamena, % 8,8ko igoerarekin.\nELAren ustez, aipatutako eskaintza aurrerapausoa zen, baina ez zen nahikoa. Bileran ELAk berriro azpimarratu du ezinbestekoa dela subrogazio-eskubideari heltzea, prekarietatea modu estrukturalean pairatzen dutenei, hala nola azpikontratetako langileei, egonkortasuna emateko. Enpresen kontratazio zuzena bultzatuko duten neurriak eta genero-berdintasunaren aldeko neurri eraginkorrak ere eman behar dira.\nBosgarren bilera honetan Adegik ez du proposamen berririk egin. Bilerak ez du aurrerapausorik eman. Ezinbestekoa da hurrengo bileran irailaren 25an patronalak lehen aipatutako gaiak jorratzea, negoziazioari bultzada bat emateko.


Beharra dutenei laguntzeko ekimena jarri dute martxan Laudion - Aiaraldea Gaur - Alea.eus\nBeharra dutenei laguntzeko ekimena jarri dute martxan Laudion\nAiaraldea Gaur 2016-11-11 09:49 Gizartea\nProiektu berria jarri du abian Laudioko Nomeolvides elkarteak baliabide ekonomikorik gabeko herritarrei laguntzeko helburuarekin. Pertsona horiei kafe edo pintxo batera gonbidatzean datza, funtsean, kanpaina.\nEdozein herritarrek hartu dezake parte egitasmo horretan. Horretarako honakoa egin behar da: Laudioko taberna edo kafetegi batean kafe edo pintxo bat aurretik ordainduta utzi. Tabernariak pintxo edo kafe hori ordainduta dagoela apuntatuko du horretarako egokitutako arbela batean. Modu horretan, baliabiderik gabeko herritarrak gerturatu eta "zintzilik" dauden pintxo edo kafe horiek hartu ahal izango dituzte doan.\nElkarteko kideek adierazi dute oraingoz herriko hiru tabernatan dagoela ekimen horretan parte hartzeko aukera: Arkupen, Indriskan eta Kukullun (Eroski alboko taberna). Hiru establezimendu horiek aukeratu dituzte euren inguruko kaleetan delako ohikoa baliabide ekonomikorik gabeko pertsonak ikustea.\nHala ere, Nomeolvidesekoek azpimarratu dute edozein tabernak hartu dezakeela parte esandako proiektuan. "Doakoa da; elkartasun apur bat baino ez da behar", adierazi dute.\nKafe eta pintxoena ez da izango elkartetik martxan jarriko duten ekimen bakarra. Jostailu bilketa egiteari ere ekin diote egunotan. Hiru modu daude jostailuak entregatzeko: 622 668 337 telefonora deituta, abnomeolvides@gmail.com helbidera mezu bat bidalita edota elkarteak Arza poligonoan duen biltegira gerturatuta. Nomeolvideseko kideek azpimarratu dute jostailuek "egoera onean" egon behar dutela.\nElkartea bera da bildutako jostailuen banaketaz arduratuko dena. Datu base batez baliatuko dira horretarako, baliabide ekonomikorik gabeko 350 familia ingururen datuekin osatuta dagoena.


Interneten erabileraren ezagutza eta konfiantza bultzatzea, "Sareko Segurtasunaren II. Kanpaina Nazionalaren" helburuak. | Consumer\nInterneten erabileraren ezagutza eta konfiantza bultzatzea, "Sareko Segurtasunaren II. Kanpaina Nazionalaren" helburuak.\nAstelehenean aurkeztuko da Internauten Elkarteak eta Panda Software-k antolatutako edizio berria\nSareko Segurtasunaren II. Kanpaina Nazionala astelehenean aurkeztuko da. Edizio honetan, Sarearen erabilerari buruzko ezagutza teknologikoa eta konfiantza sustatuko dira, eta internautak “online” segurtasun-tresnen erabilerari buruz trebatuko dira.\nKanpaina uztailaren 31ra arte luzatuko da, eta Internauten Elkarteak (AI) eta Panda Software informatika-enpresak antolatu dute. Telekomunikazioen eta Informazioaren Gizartearen Estatu Idazkaritzaren laguntza du.\nPanda taldeak iragarri du edizio honetan erabiltzaileen eskura jarriko duela Panda Antibirus Lite birusak detektatu eta desinfektatzeko tresna, 63.000 birus baino gehiago detektatu dituena.\n“Birusen aurkako I. Kanpaina Nazionala” egiteko garatu zen produktu hori, eta joan den urteko urriaren 15etik abenduaren 15era igaro zen.\nAurreko edizioan, ia hirurehun mila internautek bisitatu zuten kanpainaren web orria, eta 3,9 milioi orrialde zenbatu zituen. Gainera, bisitariek birusen aurkako 148.000 programa deskargatu zituzten, 173.000 suebaki, 67.000 ataka eskaneatu (gainera, 235.000 egiaztapen on line), ia 20.000 enkriptatze-programa eta 14.000 babes-deskarga 906 zenbakien aldean.\nInternet-eu kanpaina-eu segurtasun


Tabakismoa prebenitzea - Osasun Eskola - Osakidetza\nZenbat kontsumitzen dut?\nZer irabaziko dut erretzeari uzten badiot?\nErretzeari utziko diot, argi daukat!\nLaguntza emango diot norbaiti erretzeari uzteko\nAtal hau kontsultatzen ari bazara, ziur asko, honelako galderaren bat ari da jira-bira zeure buruan: Erretzeari utzi nahi diozu?, Uste duzu hauxe dela zure momentua?, Irudikatzen duzu zure bizitza tabakorik gabe?, Ezagutzen duzu erretzeari utzi dion norbait?, ...\nLehenengo pausoa zeuk bakarrik eman dezakezula, anima zaitez!\nTabakoa uztea erabaki pertsonala da, eta horretarako prestatuta eta motibatuta egon behar duzu. Laguntza behar baduzu, guk lagundu ahal dizugu prozesu horretan, baina zeuk bakarrik aukera dezakezu zure unea.\nAtal honetan, beharrezko informazioa emango dizugu.\nAukerak azalduko dizkizugu. Aukeratu zure beharretara eta inguruabarretara hoberen egokitzen dena:\nTabakismoa tratatzeko banakako programa.\nLehen Mailako Arretako zure erreferentziazko osasun-profesionalaren bidez, erretzeari uzteko banakako kontsultak egin ahalko dituzu. Galdetu zure osasun-zentroan.\nTabakismoa tratatzeko talde-programa.\nZure esperientziak zure egoera berean dauden pertsonekin partekatzea lagungarria izan daitekeela uste baduzu, kontsultatu noiz antolatzen diren taldeak zure zentroan. Galdetu zure osasun-zentroan.\nErretzeari uzteko laguntza-telefonoa.\nOsasun-zentrora joan ezin baduzu, erretzeari uzten lagundu ahal dizugu, telefonoz, eguneko 24 orduetan, doako telefono honetan: 944 007 573.\nErretzeari uzteko online talde-programa.\nTaldearen indarra behar baduzu eta etxetik zure ordenagailuarekin edo mugikorrarekin eroso konektatzea nahiago baduzu, hemen aurkituko duzu behar duzun laguntza.\nIzena eman online tailerrean. Laster jakinaraziko dizkizugu datak eta ordutegia.\n“Bizi tabakorik gabe” APP-a. Terapia konbinatua.\nTratamendu honek APP bat eta zure erreferentziako profesionalaren aurrez aurreko edo telefono bidezko bisitak konbinatzen ditu. App-a lagungarri izango zaizu prozesu osoan motibazioa eta errefortzua emateko. Zure erreferentziako osasun-profesionalak alta izapidetu beharko dizu aplikazioan. Informa zaitez zure osasun-zentroan.\nBizi tabakorik gabe App-aren erabilera-gida (jaitsi pdf-a).\n2020an tabakoaren mendekotasuna gainditzeko laguntza-medikazioa finantzatzea onartu zen. Farmako erabilienak bareniklina eta bupropion dira. Informazio gehiago nahi baduzu, joan I-botikaren estekara.\nBaliteke zure erkidegoan ere baliagarriak izan daitezkeen jarduerak aurkitzea; izan ere, adibidez, udal eta elkarte batzuek tabakoan esku hartzeko taldeak antolatzen dituzte.\nGogoratu lehenengo pausoa zeuk bakarrik eman dezakezula, anima zaitez!\nErretzeari uzteko gomendioak\n50 mito tabakoaren inguruan\nPertsona batzuek pentsatzen dute “nik nahi dudanean utz dezaket” edo “erretzeari uztea erreza da; nik lau aldiz utzi diot jada” edo “nik ez diot utzi nahi, egunean 5 zigarro baino ez dudalako erretzen”.\nGaldetegi honen bidez nolako mendekotasuna daukazun neurtu ahalko duzu.\nTabakismoa adikziotzat hartzen da. Baliteke emaitzak adieraztea nikotinarekiko duzun mendekotasun-maila txikia dela. Hala ere, osasunarentzat gomendagarriena uztea da; izan ere, mendekotasuna sortzen duen beste edozein substantzia bezala, kontsumoa handitzen joatea da aurreikus daitekeena.\nGogoratu ez dagoela tabakoaren kontsumo segururik.\nErretzeari uzteko orduan, pertsona askok arrazoi hauek hartzen dituzte kontuan:\nOsasunagatik eta bizitza-kalitateagatik:\nMinbizia izateko arriskua gutxitzen da.\nNire arnasketa eta oxigenazioa hobetzen dira, eta biriketako gaixotasunak izateko arriskua murrizten.\nHobetu egiten da nire zirkulazioa, eta, beraz, murriztu egiten da zirkulazioarekin eta bihotzarekin lotutako gaixotasunak izateko arriskua.\nNire jarduera eta ariketa fisikoa hobetuko dira.\nPisu txikiko haurtxo jaioberria izateko arriskua gutxitzen da.\nNire bizi-kalitatea hobetzen du.\nAzal gazteagoa eta hortz zuri eta osasuntsuagoak izango ditut.\nNire bizitza sexuala hobetuko du.\nZure familia eta senideengatik\nGiro osasungarri batean biziko naiz, eta lagundu egingo diet nire senide eta lagunei ere giro osasungarriagoa izaten.\nEredua izango naiz nire seme-alabentzat\nGastu gutxiago izango dut. Kalkulagailua (kalkulatu zenbat diru aurreztuko duzun)\nZorionak! Erabaki itzel garrantzitsua hartu duzu zure osasunerako.\nArrazoi sendoak edukita ere, erretzeari uzteko prozesua zaila izaten da gehienetan.\nJarraian, gomendio batzuk ematen dizkizugu:\nAurkitu zure motibazioa. Axola duena da zergatik egiten duzun zuk.\nAztertu zure inguruan zer duzun mesedegarri, zure onurarako erabiltzeko.\nAztertu, halaber, zerk oztopatzen zaituen, eta bilatu hura neutralizatzeko moduak.\nAdierazi data bat. Aukeratu une egokia eta prestatu berarentzat.\nBilatu babesa. Une zailetarako aliatuak edo erantzunak izatea lagungarria izango zaizu.\nPlanifikatu zure bizitza tabakorik gabe.\nOspatu eta partekatu zure lorpenak.\nEman aukera zeuri buruari saiatzeko, horrela bakarrik lortuko duzu eta!\nUlertu behar duzu erretzeari uztea prozesu bat dela, eta baliteke berriz erortzea, baina horrek ez du esan nahi ideia alde batera utzi behar duzunik: akatsetatik ikasi eta une egokiago batera arte atzeratu. Thomas Alva Edisonek bonbilla elektrikoaren asmakuntzari buruz esan zuen bezala, "Ez ziren huts egindako mila saiakera, mila urratseko asmakizuna baizik".\nBaduzu informazio gehiago gida honetan “Erretzeari uzteko gida praktikoa”\nErretzeari uzten dion pertsona bati lagundu aurretik, jakin behar duzu erabakiak berea izan behar duela. Kontsumitzen duen pertsonarentzat, oso lagungarria izango da zure laguntza duela sentitzea.\nGarrantzitsua da haien denborak, zalantzak, beldurrak, sentsazioak, emozioak eta sentimenduak errespetatzea. Kontuan izan prozesu zail baten aurrean dagoela, zure zeregina laguntzea eta babestea da. Zure ulerkortasuna funtsezkoa izango da harentzat. Laguntza profesionala bilatzera ere animatu ahal duzu, aditu baten laguntzak prozesua erraztu baitezake.\nBerriz gaixotzeko aukera erreala da, eta ez da porrot gisa bizi behar, prozesuaren barruko beste urrats gisa baizik. Gogoratu tabakoa kontsumitzea adikzioa dela.


Gobernatzeko erronka eta erantzukizuna - GARA\nXabier Izaga Kazetaria\nGobernatzeko erronka eta erantzukizuna\nGogaikarria gertatzen da oraindik zirkinik egin ez dutenen lelo amaigabea: indarkeria gaitzets dezatela, zioten lehen, absurduaren urrezko orrialdeek jasoko duten legera eramanda. Orain, ETAri esan diezaiotela... errepikatzen dute behin eta berriz. Eta, badaezpada ere, hurrengoa ere iragarria dute: gaitzets dezatela iragana, eska dezatela barkamena, Konstituzioa onar dezatela... Hori al da alderdi eta politikari horiek gizarteari eskaintzeko duten guztia? UPyD, Hego Euskal Herriko zortzigarren indar politikoa, berriz, herritarren sostengu masiboak eman dion zilegitasunaren argudio erantzunezinarekin, ez da txikikerietan galtzen: Bildu legez kanpo ezar dezatela eta Gipuzkoako ahaldun nagusiak dimisioa eman dezala eskatu du.\nMaiatzaren 22ko hauteskundeetako ezustekoa ikusita, askok esan zuten Bilduri oposizioan egotea komeni zitzaiola... ez baitzuen gobernatzeko gaitasunik. Jakina, gobernatzea dakitenei dagokien jarduna da, herritarrei zer komeni zaien herritarrek berek baino hobeto dakiten horiei, hain zuzen. Baina Bilduk gobernatu egingo du; hainbat udaletxe eta aldundi bat. Bai, «ausartu» egingo da, besteak beste, herrialde baten Ogasuna kudeatzen (zenbat diru...? Jo ezazu berriro, Sam). Egia esan, ez da erronka makala, baina, aldi berean, gobernatzeko beste modurik badagoela erakusteko aukera ederra da. Benetan denentzat goberna daitekeela eta hala izan behar duela erakusteko aukera. Ez da erraza izango beste indar politiko gehienak ez ezik, zenbait sektore ekonomikoren presioa ere gainean izanik; Bilduren kudeaketak porrot egin dezan nahi dutenen presioa, orain arteko gobernatzeko modua beren interesentzat egokia zenen presioa. Gertatzen da, ordea, bakan horien interesak ez direla gehienen interesekin bateragarriak. Hala ere, gutxienez, horiek, Bilduri eskatzen dioten erantzukizuna erakutsi beharko lukete.\nNolanahi ere, eta Bilduk herritarren parte-hartzea bultzatuko duela iragarrita, herritarrek beren interesen araberako kudeaketa eskatu beharko lukete. Alegia, presio talde indartsuena izan beharko lukete, hartarako zilegitasunik handiena dute-eta.


184 izen emate Udajolasen - Usurbil - Noaua.eus\n184 izen emate Udajolasen\nNoaua Aldizkaria 2021-05-03 11:53\nNOAUA! Kultur Elkarteak eta Usurbilgo Udalak uztailaren 5etik 30era antolatu dituen udaleku irekietarako 4-12 urte arteko 184 gaztetxok eman dute izena.\nApirilaren 19an zabaldu zenez geroztik, bi asteko tartean 4-12 urte arteko 184 gaztetxok eman dute izena NOAUA! Kultur Elkarteak eta Usurbilgo Udalak antolaturiko Udajolasen. HH3-LH6 maila artean ikasten dutenen 200 lagunentzako lekua zegoen. Izen emateen kopuruak ez du gehienezko plazena gainditu. Bideratu diren inskripzio guztiak onartu dira.\nXehetasunak uztaila heldu aurretik eskainiko dira, urtero moduan, bai NOAUA! Kultur Elkarteak eta baita Usurbilgo Udalak Sutegin deitu ohi duen guraso bileran. Bilera honen hitzordua aurrerago zehaztuko dute antolatzaileek.


Jean-Rene Etchegaray: “Lurraldearekiko harremana da nire interesa” | Pays Basque | KAZETA\nJean-Rene Etchegaray: “Lurraldearekiko harremana da nire interesa”\nJean-Rene Etchegarayk Baionako auzapez gisa bigarren mandatuaren bila abiatu da. Lehen itzulian 4.909 boz jaso zituen, hots, boz guzien %40,3a. Ekainaren 28an Henri Etcheto buru duen ezkerreko aliantzari egin beharko dio aurre. Izan ere, Bayonne Ville Ouverte (3.623 boz, %29,8) Mathieu Berge eta Sophie Herreraren Bihar Baiona (1.364 boz, %11,21) batu dira. Buruz buruko honek 2014ko emaitza hertsiak ekartzen ditu gogora, Etchegaray 26 bozengatik gailendu baitzitzaion Etchetori.\nGoizeder Taberna|22/06/2020|0 commentaires Mis à jour à:\nJean-Rene Etchegaray. © Goizeder TABERNA\nLehen itzuliko kanpainan, Pascal Lesellierren zerrendaren kritiken aitzinean, zure zerrenda eskuinekoa zela erran zenuen. Orain, batasuneko lista litzateke. Azkenean, zure zerrenda eskuinekoa da edo ez?\nJean-Rene Etchegaray: Pascal Lesellierren [oharra: lehen itzulian %5,6], erran nuen bera ez zela eskuin errepublikanoaren ordezkaria, baina nik ez dut erran izan soilik eskuineko ordezkari naizenik. Elkartzeko zerrenda bat gidatzen dut. Etcheto jaunak dio eskuineko zerrenda batekoa naizela, baina ez du erran nahi berea ezkerrekoa delako nirea eskuinekoa denik. Ezinezkoa da Baiona bezalako hiri bat alderdi politiko batena izatea, dena delakoa izanik ere. Ez dut kontsideratzen ezkerrekoak eta ekologistak ere diren pertsonak dituen zerrenda eskuinaren edo zentroaren interesetarako baliatzen ari naizenik.\nZure zerrendako hautagaiek haien etiketa politikoak baztertu dituzte, baina ez al da zaila sei urterentzat proiektu politiko baten inguruan horiek guziak ados jartzea?\nIkus azken sei urteetan gertatu dena: gehiengo bat kudeatzea lortu dut. Arlo ezberdinetan konbikzio ainitz baditut, Euskal Hirigune Elkargoa sortzeko posibilitatea adibidez. Proiektu honen onuragarritasunaz bat baino gehiago konbentzitu dut. Zenbait dosier defendatu ditut, bake prozesua dut buruan, eta denek onartu dute gehiengo bat osatu nahia. Har dezagun migrazio mugikortasuna adibide gisa, migranteen alde egin dudana. Nire gehiengoak guztiz ulertu du. Proiektu bat dut, konbikzioak ditut eta gehiengo aldetik ez dut arazorik ukan.\nGauza ainitzek. Batez ere ezkerrekoa den aurkari bat dela eta ni elkartzeko hautagaia naizela. Etiketa nazional bat ukaitea ez da nire interesa, lurraldearekiko harremana baizik. Etcheto jaunarengandik zerbaitek ezberdintzen banau, hori lurraldearen defendatzaile sutsua naizela da. Ni izan nintzen, ez bakarra, Euskal Hirigune Elkargoaren sorreraren artisauetako bat, eta bera kontran zegoenetako bat zen. [Ipar] Euskal Herriko hiriburu aldarrikatzen dudan Baiona mailan ere ez dugu gauzen ikuspegi berdina.\nBehin-behineko bizikleta bideak aitzinamendu bat dira, baina behin-behinekoak izaten segitzen dute. Arlo honetan zer proposatzen duzu?\nPlantan ematen ari garenak segitu behar duela kontsideratzen dut. Badira bizikletentzat bideek iraun ez dezaten presioa egiteko antolatzen diren taldeak. Txirrindulariei dei egiten diet bide hauen egokitasuna baieztatzera jin daitezen. Egia da behin-behinekoak direla, baina pertsonalki desio dut esperientzia honek jarraituko duela. Gure herrikideei dagokie haien praktikarekin egiten ari garen itzulia eta martxa aldaketa frogatzea.\nHorretarako, zure auzoak konbentzitu beharko dituzu...\nHala da, berez, ezin dut deus egin nire auzorik gabe, bereziki Angelu gabe. Claude Olivekin eztabaida zintzoak ditut eta ez dut behartu behin-behineko bide hori plantan ematea. Mugikortasun sindikatuan ikuspegi partekatuak ditugu. Ez dut sentitzen trabarik dagoenik.\nOposizioak hiriko finantzen osasun onaz zalantzak agertu ditu. Koronabirusak ere ez du laguntzen. Zein da egoera eta zeintzuk dira zure aurreikuspenak?\nHiriko finantzen osasunaz egiten diren kritikak betikoak dira. Kontuen Ganberak nire mandatuan hiriaren kudeaketa ekonomikoaz berriki egin azterketa aipatuko dut. Kudeaketa hori zuzena dela ondorioztatu duela ikusi dut. Noski, badira jarraitzen ditugun zenbait puntu eta aholku, baina detaileak dira. Berez, gure hiriko zorra apaldu egin da mandatuaren bukaeran, hasierarekin konparaturik. Gainera, azken hamaika urteetan zerga tasak ez direla emendatu. Uste duzu egoera txarrean den hiri batek hori egiten ahal duela? Erantzuna ezezkoa da. Beraz, usaia dudan salaketa faltsu bat da.\nOrain, krisi ekologiko, ekonomiko eta soziala ere baden osasun krisiak kolektibitate publikoak aktibitate ekonomikoa eta beharretan direnak babestera behartuko ditu, direnak direla, Estatua, eskualdeak edo departamenduak. Bai, uste dut kolektibitate publikoek ondorioak pairatuko dituztela. Hau da Estatuaren kasua eta badakigu zer pasako den barne produktu gordinarekin, negatiboki eboluzionatuko dela. Baionarako lehen ebaluaketak egin ditugu eta erraten ahal dugu osasun krisiak eragina izanen duela. Baina beti izanen gara arrazoizko maila batean.\nBaionako hizkuntza politika ez da gehien nabarmentzen denetakoa. Zer da ondoko mandaturako proposatzen duzuna?\nAuzi faltsu bat dela uste dut. Hizkuntza politikan aitzineko mandatuekin konparatuz bideak ideki ditugu. Onartzen dut hobetzeko gauza ainitz badela. Bereziki sail elebidun berriak idekitzeaz pentsatzen ari naiz. Oso aldekoa naiz eta arlo honetan iragarpenak eginen ditut laster. Ondoko sartzean aitzinamendu nabarmen batzuk egin nahi ditut. Gero, hizkuntzaren praktika soziala dago eta horretan ere, ateak ideki ditugu eta euskara hiriko aldizkarian, afixetan eta web atarian sartu dugu. Ez dut erraten dena perfektua denik, aitzinamenduak egin ditugula baizik. Gainera, Kontseiluak emandako aholkuak aplikatzeko engaiatu gara.\nZer garapen ikusten diozu oraindik hauteskunde eztabaidetan zenbait kritika jasotzen dituen Euskal Hirigune Elkargoari?\nInstituzio hau oraindik berria da. Hutsuneak baldin baditu, gaztetasun horren bekatuen artean jarri nahi nituzke. Funtzionatu duenaz eta ez duenaz aski errealista naiz. Konbikzio sakona dut politika publiko nagusiak soilik Elkargo mailan eraman daitezkeela eta hau tresna egokia dela. Estatus bereziko lurralde kolektibitate bat aldarrikatzen jarraitzen dut, baina Euskal Elkargoa tresna egokia da politika publikoak plantan emateko. Nehork ez du ezbaian jartzen etxebizitza politika eskala horretan eraman behar denik, eta ezta mugikortasuna ere. Gauzak egin dira jadaneko, badugu hirian mugitzeko plana, tokiko etxebizitza plana, arazo klimatikoari aurre egiteko energia klimatikoaren plana plantan eman dugu. Hiru urtetan gauza asko aitzinarazi ditugu.\nGure kideek ohartarazi diguten gaietako bat zentralismoaren arriskuarena dela. Hori dela eta, mandatua bukatu dugu gobernantza itun berri baten proiektua onartuz. Honen helburua da zenbait gauza berregokitzea eta lurraldeen indarra aitortzea, antzinako herriarteko elkargoak, egungo poloak, hain zuzen. Ituna ordezkari berrien esku izanen da. Botere errealak lituzketen lurraldekako batzordeak sortzea ezartzen du. Lehen ebaluaketak egiten entseatzen ari gara. Horiek defendatu zituztenek egun instituzio hau abantaila bat dela uste dutela ikusten dut. Elkargoan izanen dudan lekua dena delakoa izanik, berau hobetzen dutenen arteko bat izanen naiz.\nZehazki, ondoko urteetan Euskal Elkargoko buru izan nahi al duzu?\nGalderak ez du gaurkotasunik. Herriko bozak batez ere auzapez bat hautatzeko bozak dira. Jakina, Elkargorako ordezkari izateko seinalatua izanen naiz. Kasu guzietan kontseiluan parte hartuko dut. Baina zurekin mintzatzen naizen bitartean, batez ere Baionako auzapez izateko hautagaia naiz.


Sagarroi (musika taldea) - Wikipedia, entziklopedia askea.\nSagarroi (musika taldea)\nSagarroi Iñigo Muguruzak (gitarra eta ahotsa, lehenago Kortatu, Delirium Tremens, Negu Gorriak eta Joxe Ripiau taldeetan), Carlos Zubikoak (lehen Apurtun) eta Gorka Baskaranek (bateria-jole ohia Gatazka eta Be quieten) 2001ean sortu zuten taldea da.\ngitarra, tronboia, baxua\nKasba Music, Metak\nLehenengo diskoa urte horretan bertan publikatu zuten, “Meatzaldea”, Metak diskoetxearekin, eta Euskal Herrian zehar aurkeztu zuten, Madrilen, Bartzelonan, baita Europako beste hainbat tokitan ere, Suitza, Zagreb, Belgrad... Kubara ere iritsi ziren. 2003an “Euria ari duela” (Metak) publikatu zuten. Disko honetan Asier Ituarteren (lehen Eskandalu publiko eta Joxe Ripiau taldeetan) ukitua nabari da. Soinuak argi eta berotasunera hurbiltzen dira, “Meatzaldea”-n nagusi zen hardcore gordinetik urrunduz, ska eta Karibeko eraginak onartuz. “Toulouse” (Metak) taldearen hirugarren lana da. Izenburua eta Anthony Quinnen argazkia portadan mestizajerik zabalenaren ordezkari ditugu, musika eragin eta hitzen aldetik, bidaia eta dibertsitateari buruzko hitzak. Hauxe da Sagarroiren diskorik osatuena momenturarte, kalitateak eta freskotasunak beren tokia aurkitu eta finkatu dutelarik. Reggae, ska, cumbia, dance hall, guagancó eta Balkanetako doinuak ageri dira diskoan dotoretasuna galdu gabe. Hitzak Iñigo Muguruzarenak dira, bizizale eta koloristak, batzuetan hain gordin suertatzen zaigun errealitateaz mintzo.\n“Baleike” (Kasba music, 2006) taldearen laugarren eta orain arte azken lana, lehena Kasba music (Bartzelona) diskoetxearekin. Bertan aurkituko duzuen musika estilo eta eraginengatik itsasoz bestaldeko diskoa bezala deskribatu izan den lana da, ska, reggae, cumbia... Baleiken ahots berri bat ere dago, Miren Gaztañagarena hain zuzen ere, antzerkiaren mundutik dator eta taldekide berria bihurtu da. Hitzak Iñigo Muguruzak idatziak dira, bizitzaz eta kolorez beteak, gaur egungo errealitate honi heldu eta hala ere irribarrea ez galtzen saiatzen direnak, naiz eta batzuetan azken hau benetan zaila bihurtzen den. Taldea sortu zenetik Kuban, Frantzian, Alemanian, Italian, Suitzan, Serbian, Kroazian eta Japonian ibiliak dira, besteak beste.\n2010eko martxoan, taldekideek Sagarroi desegin zutela jakinarazi zuten. 2011 urtean Iñigo Muguruzak eta Carlos Zubikoak Lurra taldea sortu zuten.\nIñigo Muguruza - Ahotsa eta gitarra\nCarlos Zubikoa - Baxua\nIban Larreboure (2008tik) - Bateria\nAsier Ituarte (2002tik) - Tromboia\nMiren Gaztañaga (2007tik) - Ahotsa eta koroak\nGorka Baskaran (2001-2007) - Bateria\nIban Zugarramurdi (2007-2008) - Bateria\nMeatzealdea (2001, Metak)\nEuria ari duela (2003, Metak)\nToulouse (2004, Metak)\nBaleike (2006, Kasba Music)\nHaikua (2009, Sagarroi Ekoizpenak)\n↑ Sagarroi desegin dute taldekideek, taldearentzat «astirik ez» dutelako,[Betiko hautsitako esteka] Irune Berro, Badok.info\nSagarroiren webgune ofiziala\nAzken aldaketa 23 ekaina 2021(e)an, 12:36(e)tan


Nork: Urola Kostako Hitza\t- Eka 18, 2018\nOrioko emakumezkoen trainerilak Euskadiko txapelketa irabazi du\nNork: Urola Kostako Hitza\t- maiatza 28, 2018\nAtzo jokatu zen Mutrikun Euskadiko Trainerilen Txapelketa. Bertan izan ziren Zumaiako, Getariako, Zarauzko eta Orioko ontziak, eta emakumezkoen kategorian garaipena lortu zuen Orio A-k, 15 minutu eta 21 segundoko denboran helmugaratuta. Atzoko tituluarekin, 33 dira Orioko...\nNork: Urola Kostako Hitza\t- Api 22, 2018\nOso justugatik irabazi dute ZAEko jubenilek, bigarren sailkatu den Oriori 20 ehuneneko alde eskasa atera baitie, ia estropada osoan 2 segundo atzetik joan ondoren. Azkenean, 09:05,50ko denborarekin izan dira txapeldun Ekhi Illarramendik entrenatutako mutilak. Hirugarren Zierbena...\nNork: karkara.eus Aktualitatea.\t- Api 18, 2018\nBi hilabete besterik ez dira falta Eusko Label Ligari hasiera emateko. Beste urteetan egin bezala, klub bateko entrenatzailearen elkarrizketa argitaratuko du aurten ere Eusko Label Ligak bere webgunean. Orio Babyautoko Jon Salsamendiri egin diote lehen elkarrizketa,...\nEskualdeko traineruak Gipuzkoako Kofradien mendeurrenaren estropadan izango dira bihar\nGipuzkoako Arrantzaleen Kofradiak 100 urte bete dituela eta, hainbat ospakizun izango dira larunbatean Donostian. Besteak beste, traineruen estropada antolatu dute larunbat eguerdirako. Hiru txandetan jokatuko da estropada eta hauek izango dira parte hartuko duten taldeak: Lehen...\nGetarian amaitu da Gipuzkoako Batel Liga\nNork: Urola Kostako Hitza\t- Api 9, 2018\nAtzo, igandea, jokatu zen 2018ko Gipuzkoako Batel Ligako azken proba. 11. jardunaldia goizean egin zuten, eta eskualdeko taldeek hainbat mailatan hartu zuten parte, ohi bezala. Esaterako, haur nesketan oriotarrak nagusitu ziren Getarian, baita promesa nesketan ere;...\nTraineru testa eta batel estropada jokatu dira asteburuan Orion\nNork: karkara.eus Aktualitatea.\t- Mar 26, 2018\nAsteburuan bi estropada jokatu dira errioan. Larunbat goizean traineru testa egin zuten bost txalupek, eta igandean, Gipuzkoako Batel Ligako hamargarren jardunaldia jokatu zen 10:30etan. Larunbateko traineru testa San Pedron egin behar zuten berez, baina estropada bertan...\nGipuzkoako Batel Ligako zortzigarren jardunaldiko emaitza guztiak\nNork: Urola Kostako Hitza\t- Mar 12, 2018\nGipuzkoako Batel Ligako zortzigarren jardunaldia jokatu zen atzo Donostian, Urumea ibaian, Martutene parean. Ehun batel inguru bildu ziren, eta eskualdeko ontziak ere bertan aritu ziren nor baino nor. Zortzi mailatan jokatu zituzten estropadak, eta emaitza desberdinak...\nNork: Urola Kostako Hitza\t- Ots 2, 2018\nZarauzko Arraun Taldeak (ZAE) antolatuta, Gipuzkoako Batel Ligako laugarren jardunaldia jokatzekoa zen bihar (larunbata) Orion. Biharko iragarri duten eguraldi txarra kontuan hartuta, antolatzaileek bertan behera utzi dute. Eskualdeko hainbat batel Orion arraunean aritzekoak ziren: Getariakoak, Oriokoak,...


Gaur hautetsontzia bihar erabakia\nKategoria gurasoa: Euskal Herria\tKategoria: Euskal Herria\tNoiz sortua: Osteguna, 18 Ekaina 2015\tArgitaratua: Osteguna, 18 Ekaina 2015\nSOPELAn San Mameserako SARRERAK erosteko azken aukera ostiral eta larunbata goizean.\nHainbeste ekitaldi ondoren, Durango eta Iruñea lotu zituen giza katea eta gero, Zurriolan egindako mosaiko erraldoiaren ostean… aurten #BaietzBostakBete! Ekainak 21ean ospatuko den ekitaldian Euskal Herriko bost hiriburuen futbol estadioak betetzea da aurtengo erronka.\nGure esku dago sortu zenetik, herritarrak ilusioa berreskuratzen joan dira. Dinamika herritar, anitz eta parte-hartzaile honen motorra herri oso baten ilusioa da.Erabakitzeko eskubidea lortzeko ilusio erraldoia. Milaka herritar batera hunkitzen dituen sentimendua.\nBada garaia gure eskubideak aldarrikatzeko! Bada garaia alderdi politikoei aurrea hartzeko. Bada herritarron garaia! Jende desberdina, helburu berdinarekin: Erabakitze eskubidea\nHorretarako, igande honetan kalera irteteko beharra daukagu. Bilbo, Donostia, Gasteiz, Iruñea eta Baiona jendez, kolorez eta emozioz bete behar ditugu, argi eta garbi ikustarazteko gurea dena lortu nahi dugula. Hilabeteetan herri eta auzoetan ehuntzen joan diren oihalak elkarrekin lotu eta hautestontzi erraldoiak eraikiko dira. Horretaz gain, egun osoko egitaraua antolatu dute: kontzertuak, dantzariak, bertsolariak, ikuskizunak… info+.\nAngel Oiarbidek esan bezala: «Esanak ekintza bihur daitezen, ilusioak jarrera bihurtu behar ditugu, eta jarrerak erabakimen»\nNahi dugun bakarra “jende zoriontsua herri libre batean” delako.\nDOMEKAN DANOK BILBORA!!


Irekia Eusko Jaurlaritza - Gobierno Vasco :: Osalanek lanbide gaixotasunak jarri ditu jomugan laneko segurtasunari buruzko estrategia berrian\nOsalanek lanbide gaixotasunak jarri ditu…\nMediku- eta lan-historia herritarraren historia kliniko pertsonalean txertatzea da 2011-2014 eperako estrategiaren berritasun nagusietako bat\nLanbide-gaixotasunak gertutik zaintzea da Eusko Jaurlaritzak aurtengo maiatzean onartuko duen Laneko Segurtasun eta Osasunerako 2011tik 2014ra bitarteko Estrategia deiturikoaren ardatzetako bat. Planak garrantzi handiagoa ematen dio osasunaren zaintzari, lanbide-gaixotasun ezkutuak modu goiztiarrean detektatu ahal izateko.\nBihar, Laneko Segurtasunaren eta Osasunaren Mundu Eguna ospatzen den egun berean, Enplegu eta Gizarte Gaietako Sailak abian jarriko duen planak langileen osasuna zaintzea du helburu, eta lanbide-gaixotasunen prebentzioaren alde lan egiten duten erakundeen artean lehenengo mailan jartzen du Osalan-Laneko Segurtasun eta Osasunerako Erakundea.\nPlanak oinarrizko ideia bat azpimarratzen du: lan-istripuak saihestu daitezke. Jaurlaritza ziur da lan-istripu asko saihestu litezkeela; izan ere, horietako gehienak akats eta hutsegiteen ondorioz gertatzen baitira. Puntu horretara iristeko, enpresek eta langileek kontuan hartu behar dute lan-arriskuen prebentzioa ez dela karga bat, baizik eta eskubide indibidual bat eta gizarte aurreratuen berezko balioa. Hau da, prebentzioa enpresa-kudeaketaren funtsezko elementuetako bat da.\nEstrategiak hamabi helburu estrategiko jasotzen ditu, kontzientzia eta sentsibilizaziotik hasi eta segurtasun eta osasunean inplikatutako eragileen arteko partaidetza eta lankidetzaraino, erakundeen konpromiso, lankidetza, ikuskaritza, kontrola eta aholkularitzatik pasatuz. Horrez gain, lan-arriskuen prebentzioa enpresen eta lan-baldintzen hobekuntza gisa jasotzen du planak; hau da, lan-arriskuen prebentzioa kudeaketan txertatzea, lanbide-bikaintasunaren sustapen gisa, berariazko prestakuntzarekin eta osasunaren zaintzarekin batera.\nLan arloko estrategia berriaren bultzatzaileak Enplegu eta Gizarte Gaietako Saila eta Osalan Laneko Segurtasun eta Osasunerako Euskal Erakundea dira. Planaren testua idazterakoan kontuan hartu dira gizarte-elkarrizketaren mahaian aurkeztutako eragile soziolaboralen (CCOO, UGT eta Confebask) ekarpenak.\nBestalde, lehenengo hiruhilekoan % 9,16 jaitsi da lan-istripuen kopurua, iaz denbora tarte horretan izandako datuekin alderatuta: 2010. urtean, urtarriletik martxora, 10.254 istripu izan ziren, eta aurten, berriz, 9.315. Jaitsiera orokorra izan da hiru lurraldeetan eta sektore guztietan, % 7,24ko batez besteko jaitsierarekin. Nabarmena izan da eraikuntzaren sektorean izandako jaitsiera, % 16,05ekoa. Lan istripuetan hildakoei dagokienez, 2011ko lehenengo hiruhilekoan 16 izan dira; iaz epe berean, berriz, 17 langile hil ziren istripu horietan.\nOsalanek laneko segurtasunari eta osasunari buruzko euskal estrategia berri bat diseinatu du 2015-2020 aldirako


Txakurraren eta katuaren arteko bizikidetza: posible da? | Consumer\nTxakurraren eta katuaren arteko bizikidetza: posible da?\nAdina, izaera eta sexua dira txakurren eta katuaren arteko bizikidetza egokirako kontuan hartu beharreko faktoreetako batzuk.\nTxakurren eta katuen arteko bizikidetzari buruzko aurreiritziak asko dira. Hizkuntzak berak ere jaso ditu, hain ezagunak diren beste hauekin: “Txakurra eta katua bezala eramaten dira”. Hala ere, askotan, lagunik onenak txakurren eta katuen artean zatitzen dira. Txakurren eta felidoen arteko bizikidetza egokia lortzeko, jarraibide batzuk eta pazientzia handia izan behar dira kontuan.\n“Txakurra eta katua bezala eramaten dira”. Hori da, besteak bezala, errealitateari erantzuten ez dioten animaliei buruzko adierazpenetako bat. Txakurrak eta katuak ondo konpontzen dira, eta beste batzuk gaizki.\nDenborarekin dena ondo badoa, bai zakurra bai katua prest egongo dira dena partekatzeko\nBaina horretan ez du eraginik espezie desberdinetakoak izateak eta behar eta portaera desberdinak izateak. Txakur batzuk gaizki konpontzen dira espezie bereko animaliekin. Dena animaliaren izaeraren eta familiako kide berria etxean sartzeko moduaren araberakoa da.\nTxakurra eta katua desberdinak dira, eta bakoitzaren ezaugarriak eta beharrak ezagutzea komeni da, hobeto zaintzeko eta egokitzen laguntzeko. Katua animalia independentea da, bere lekua behar du eta ez du egunero paseatu beharrik bere beharrak betetzeko edo ariketa fisikoa egiteko. Bai, azazkalak zorrozteko lekua eta gorozkiak egiteko erretilua behar ditu. Txakurrari dagokionez, askoz ere lagunkoiagoa da, jabeekin harreman handia behar du eta egunean hiru aldiz paseatu behar du, gutxienez.\nEspezie ezberdinak, elkarbizitza arrunta\nTxakurrak eta katuak tratamendu desberdinak behar dituzte, espezie desberdinetakoak direlako: txakurra eta felina. Horregatik, ezin zaie berdin tratatu. Txakurra eta katua ere jabetzen dira beren desberdintasunez, eta denbora beharko dute bata besteari egokitzeko.\nTxakurra eta katua gazteak izateak eragina du bizikidetza errazagoa izan dadin, haien izaera eta ohiturak ez baitira hain finkatuak egongo eta malguagoak izango baitira lagun berria onartzeko. Gehienetan, errefusa familian dagoen animaliak eragindakoa izaten da, espeziea kontuan hartu gabe, batez ere, handiagoa bada.\nAhal den neurrian, funtsezkoa da etxean bizi den animalia nabarmentzea, iritsi berria jolas-lagun berria dela eta ez dugula gutxiago erreko etxean beste animalia bat dagoelako. Egoera gertaera positibotzat ere hartu behar da. Hori garrantzitsua da lurraldetasunaren arazoa ahalik eta gehien gutxitzeko, horrek liskarrak eta bazterketak eragin baititzake, eta hori ez da beti gertatu behar. Animalia lagunkoia, jostalaria eta maitekorra bada, oso litekeena da lehiakiderik ez egotea.\nLurraldetasuna animalia batek bere espazioa, kasu honetan, etxe baten barruan, zeloz defendatzeko duen grina da. Familiako kideren batekin jabetza-erakustaldiak egin daitezke, eta eraso-saioak izaten dira beste animalia pertsona horretara hurbiltzen denean. Baina janariaren edo atsedenlekuaren aldeko borrokak ere egon daitezke. Gehienetan, lurraldetasun hori marmarti hutsa edo letagin-erakustaldia izaten da, beste animaliari abisatzeko, eta hori arintzat joko da.\nBestalde, hasieran behintzat, txakurra eta katua elkarrekin bizitzen ohitu arte, etxe barruan eremu bereiziak markatu behar dira jateko edo lo egiteko. Denborarekin dena ondo badoa, txakurra eta katua prest egongo dira dena partekatzeko: jostailuak, ohea eta baita janaria ere. Zakurren eta felidoen arteko adiskidetasun harreman ugari dago, batez ere sexu desberdinekoak badira, horrela lurraldetasuna baztertzen baita.\nEzagunak eta bitxiak dira txakur umezurtzen kumeak maitatzen dituen katu baten irudiak, edo, bestela, txakur-talde bat zaintzen duen txakur-eme bat. Animaliek askotan ematen dituzte horrelako eskuzabaltasun lezioak. Espazioa, ohea, jolasak eta familia partekatzeko gai dira. Baina horrela gerta dadin, jabeek beren espazioak errespetatu behar dituzte, beren beharrak ase eta txakurra eta katua maitatuak sentiarazi.\nMaitasun dosiak egokiak izan behar dute bi animalientzat, jeloskor ez daitezen.\nJeloskortasuna oztopo handia izan daiteke bizikidetza egokia lortzeko; beraz, saihestu egin behar dira. Horretarako, arreta jartzea komeni da, maitasun dosia bi animalientzat egokia izan dadin, batek besteak lurra jan dezala pentsa ez dezan. Txakurraren eta katuaren arteko harremanak ez du aurrez porrot egin behar. Pazientzia eta egiten jakitea da kontua.\nTxakurren eta katuen arteko bizikidetzarako aholkuak\nTxakurra eta sexu desberdineko katua elkarrekin bizitzen hastea komeni da, baita kumeak direnean ere.\nAnimalien izaerak eragina izanen du elkarbizitzan, hau da, hobe da oso lurraldekoak ez izatea eta bai otzanak eta lasaiak.\nHasiera batean, marruskadura batzuk daudelako beharrezkoa bada, animalientzako eremu desberdinak mugatu daitezke (lo egiteko eta jateko).\nKontu handiz hartu behar da maitasuna. Zuzen banatu behar dira.\nbizikidetza gatos-eu perros-eu


COOKIE-POLITIKA - Abantail\nInformazioaren eta Merkataritza Elektronikoaren Gizarteko Zerbitzu Legearen 22.2 artikuluak ezarritakoa betez, eta Europako 2009/136 (EE) Zuzentarauarekin bat etorriz, ABANTAIL S.COOP.ek jakinarazten dizu gure atarian cookieak erabiltzen direla, eta zuk horretarako baimena ematen duzula, oharra onartuz.\n“Cookiea” fitxategi bat da, eta zure ordenagailura deskargatzen da web-orri jakin batzuetara sartzean. Cookiei esker, besteak beste, erabiltzaile baten edo haren ekipoaren nabigazio-ohiturei buruzko informazioa biltegira eta berreskura dezake web-orriak, eta erabiltzailea ezagutzeko erabil daitezke, jasotako informazioa eta ekipoari ematen zaion erabilera baliatuz.\nBerezko cookieak: editoreak berak kudeatutako ekipo batetik —erabiltzaileak eskatutako zerbitzua ematen duen ekipotik, alegia— bidaltzen dira erabiltzailearen terminalera.\nHirugarrenen cookieak: editoreak kudeatzen ez duen ekipo batetik bidaltzen dira erabiltzailearen terminalera. Beste entitate batek bidaltzen ditu cookieak, eta horien bidez jasotako datuak tratatzen ditu.\nAktibatuta irauten duten denboraren arabera:\nSaioko cookieak: erabiltzailea web-orrian aritu bitartean datuak bildu eta biltegiratzeko diseinatutako cookie mota bat dira.\nCookie iraunkorrak: cookie mota hauetan datuak terminalean biltegiratuta geratzen dira, eta cookien arduradunak zehaztutako aldi batean zehar atzitu eta tratatu daitezke.\nCookie teknikoak: web-orrian, plataforman edo aplikazioan nabigatzeko eta bertan dauden aukera edo zerbitzuak erabiltzea ahalbidetzen diote erabiltzaileari. Adibidez, datuen trafikoa eta komunikazioa kontrolatzea, saioa identifikatzea, sarbide mugatuko ataletara sartzea, eskaera bat osatzen duten elementuak gogoratzea, ekitaldi batean izen emateko edo parte hartzeko eskaera egitea, nabigatu bitartean segurtasun-elementuak erabiltzea, bideoak edo soinuak bistaratzeko edukiak biltegiratzea edo sare sozialen bitartez edukiak partekatzea.\nPertsonalizatzeko cookieak: terminalean aurrez zehaztuta dauden edo erabiltzaileak berak ezarri dituen ezaugarri orokor batzuekin sartzeko aukera ematen diote erabiltzaileari. Adibidez, zer hizkuntzatan eta zer nabigatzaile motaren bidez sartzen den zerbitzura, edukietarako aukeratutako diseinua, terminalaren geolokalizazioa eta zerbitzurako sarbidea zer eskualde-konfiguraziorekin egiten den, eta abar.\nAztertzeko cookieak: erabiltzaileek webguneetan duten jokabidearen jarraipena eta analisia egiten dute. Cookie mota honen bidez jasotako informazioa webgune, aplikazio edo plataformako jarduera neurtzeko erabiltzen da, eta erabiltzaileek gune horietan zer nabigazio-profil duten zehazteko; hala, hobekuntzak egin daitezke zerbitzuan, erabiltzaileen erabilerari buruzko datuen arabera.\nPublizitate-cookieak: honelakoei esker, eraginkortasunez kudea daitezke zerbitzua ematen duen web-orrian edo aplikazioan txertatutako iragarki-eremuak, zenbait irizpidetan oinarrituta, adibidez: zer eduki argitaratu den edo iragarkiak zer maiztasunekin erakusten diren.\nJokabidearen araberako publizitate-cookieak: honelakoei esker, eraginkortasunez kudea daitezke zerbitzua ematen duen web-orrian edo aplikazioan txertatu diren iragarki-eremuak. Cookie horiek, behaketaren bidez, erabiltzailearen jokabideari buruzko informazioa biltegiratzen dute; hala, ondoren profil berezia gara daiteke publizitatea horren arabera erakusteko.\nJakinarazten dizugu nabigatzailea konfigura dezakezula, cookiei uko egiteko edo horiek onartzeko, eta nabigatzailea, ekipoa edo gailua itxitakoan, cookieak automatikoki ezabatzeko ere konfigura daitekela nabigatzailea.\nHonela konfiguratzen dira cookieak nabigatzaile nagusietan:\nGoogle Chrome>Konfigurazioa>Aukera aurreratuak erakutsi>Pribatutasuna>Edukien konfigurazioa>Cookieak.\nKontuan eduki behar da, gainera, sare sozialen bidez (adibidez, Facebook eta Twitter) web-atariko edukiak lagunekin partekatzen badira, litekeena dela webgune horietako cookieak jasotzea. Ezin ditugu hirugarren batzuen cookie-ezarpenak kontrolatu; beraz, gure iradokizuna da hirugarren horien webguneak aztertzea, haien cookiei eta horiek nola kudeatzeari buruzko informazio gehiago lortzeko.\nCakecookies(lang) Astebete Cookie hauek saioa identifikatzen dute; PHPak ematen ditu, identifikadoreak, saioen artean erabiltzaileak desberdintzeko. Cookie hau ezinbesteko (behar-beharrezkoa) webgunean eskainitako zerbitzuak eman ahal izateko.\nCakePHP Egun bat\n_utma 2 urte Google Analytics-en cookie hauek erabiltzaile-ID izengabea sortzen dute, eta horixe erabiltzen da erabiltzaile batek gunea zenbatetan bisitatzen duen zenbatzeko. Horrez gain, webgunea lehenbizikoz eta azkenekoz noiz bisitatu zuen erregistratzen dute. Utma-k erabiltzaile -ID desberdina sortzen du bakoitzarentzat, eta horixe erabiltzen da erabiltzaile jakin batek gunea zenbatetan bisitatzen duen zenbatzeko. Horrez gain, webgunea lehenbizikoz eta azkenekoz noiz bisitatu zuen erregistratzen du. Utmb-k saioa noiz amaitu den kalkulatzen du, eta orrira zer ordutan iritsi den ere erregistratzen du. Utmc-k saioa zabalik mantendu behar den edo saio berria ireki behar den begiratzen du. Azkenik, Utmz-k erabiltzailearen jatorria eta gako-hitzak erregistratzen ditu. Hemen kontsulta dezakezu Google hornitzailearen pribatutasun-politika: http://www.google.com/analytics/learn/privacy.html\nEguneraketak eta aldaketak pribatutasun/cookie-politikan:\nABANTAIL S.COOP.ek cookie-politika hau alda dezake legeak edo erregelamenduak hala eskatzen badu, politika hau Datuen Babeserako Espainiako Agentziak emandako jarraibideetara egokitzeko; beraz, aldian behin bisita dezatela gomendatzen die erabiltzaileei.


Uberan - Euskal Idazleen Elkartea - Sonia Gonzalez Irakurrieran irratsaioan\nSonia Gonzalez Irakurrieran irratsaioan\nSonia Gonzalez elkarrizketatu du Leire Palaciosek Irakurrieran saioan, Erreka haizea (Susa) liburuaren harira. Jarraian entzun dezakezue osorik.\nEgunerokotasuneko bizipenetatik abiatu da Sonia González liburu honetan, munduaren gaineko ikuspegi kritikoa emateko. Bizitzaren arrakalak disekzionatu ditu, eta zirrikituetan ezkutatzen diren sakoneko desberdintasunak, minak, ezin esanak azaleratu. Baina baita indarra ere, isiltasun behartuari hitzarekin erantzuteak ematen duen indarra.\nPertsonala politikoa dela esaten dugunean, gauza askori buruz ari gara. Besteak beste, arlo pribatuan gertatzen dena ere politikoa dela, politikak bizitzaren arlo guztiak bustitzen dituela. Egunerokotasuna politikoa dela erakusten digu egileak orriotan, eta bizipen konpartituak egiten duela pertsonala kolektibo.\nErreka haizearen epeltasun itogarria lagun, testu laburrez osatutako arnas luzeko liburua da hau. Harremanetan estutzen gaituzten botere desberdintasunez, isilpenaz, heriotzaren hautu kontzienteaz. Zoramenera eta heriotzara hurbildu eta zauriak sendatzeaz. Minaren geografia izan daiteke saiakera hau, edo bizitzarena berarena.\nGerrako umeen lekukotasunak, Adriano de Mataren lehen eleberrian Asteartea, 2021-09-28\nGaur abiatuko da Hizkibridoak zikloa Osteguna, 2021-09-23\n44 urterekin hutsetik hasi beharra, Bertol Arrietaren lehen eleberrian Asteazkena, 2021-09-22\n«Hitzak zaindari» erakusketa Zumarragan eta Eibarren Asteazkena, 2021-09-22\nLiteraturaren itzalak bilduko du Zarautz Asteartea, 2021-09-21\n«Le Guinen eta Thoreauren lanek balio handia dute pentsamendu kritikoa aktibatzeko» Ostirala, 2021-09-17\nLarunbatean, pandemiez eta literaturaz arituko dira (H)ilbeltzan Osteguna, 2021-09-16\nIrailaren 30era arte aurkez daitezke lanak Julene Azpeitia ipuin-lehiaketara Asteazkena, 2021-09-15\nBi idazketa-ikastaro antolatu ditu Idazleen Elkarteak Bilboko Euskararen Etxean Asteartea, 2021-09-14\nADEL 21 topaketak egingo dituzte Aulestian hilaren 20tik 25era Asteartea, 2021-09-14


Atzerapenak tarteko, segida topatu ezinik - GARA\nAtzerapenak tarteko, segida topatu ezinik\nFinalerdietan arituko diren lau pilotarienak batuta zazpi partida baino ez dituzte jokatu maiatzean, eta horietako lau baino ez dira txapelketakoak izan.\nAurtengoan ere ez. Aurkezpen egunean 2012. urteko Buruz Burukoa sekula baino trinkoagoa, motzagoa eta konprimituagoa izango zela iragarri ziguten arren, txapelketan zehar izandako ezbeharrek urteko lehiaketarik garrantzitsuena behar lukeena kili-kolo utzi dute, halako lehia batek behar duen jarraitutasunik gabe. Hala, atzerapenek eraginda-edo, zaleen artean ez da aurreko urteetako ikusmina antzematen eta, okerragoa izan daitekeena, pilotariak eurak ere txapelketan behar bezala sartzeko zailtasunak izaten ari dira.\nMikel Beroizek lehen partida jokatzeari uko egin eta aurrekanporaketan partida galdu zuen Beginok bere lekua hartu zuenean, txapelketa hanka-motz hasi zela esan daiteke eta hortik aurrera bidea zuzendu ezinik aritu dela. Pentsa, orain arte iragarrita zeuden 12 partidetatik 11 jokatu dira, Xala txapeldunak Martinez de Irujoren aurka jokatu beharrekoari uko egin behar izan zion lunbalgiak jota zegoelako, eta hiru atzerapen onartu dira, Lekuinekoak berak gripea dela-eta eskatutakoa eta Aimar Olaizolak, eskuin besoan dituen arazoak direla medio, eskatutako biak.\nUkaezina da gorabehera horiek guztiek ez diotela batere mesederik egiten ikusleentzat jada gainbeheran zegoen modalitate bati, baina kontuan izan behar da pilotariak eurak direla ziur asko kaltetuenak, ia ezinezkoa baita txapelketari erritmoa hartzea horrenbeste gorabeherarekin.\nPartida bakarra hilean\nFinalerdiak jokatuko dituzten lau pilotariak kontuan hartzen baditugu, maiatzean zehar bakoitzak txapelketako partida bakarra jokatu du, Irujok Barriolari irabazitakoa (13an), Idoatek Asier Olaizolari irabazitakoa (19an), Oinatz Bengoetxeak Gonzalezi irabazitakoa (18an) eta Aimar Olaizolak Julen Retegiren aurka iragan igandean jokatutakoa.\nPrestakuntzarako egokiena izan ez daitekeen arren, partidarik gabeko denbora tarte luze hauek ez dira pilotari batzuen gustukoak eta Martinez de Irujok, Xalarekin izandako bi ezbeharretan, enpresari binakako partida jokatzeko eskatu zion eta azken bi asteetan lehiaketatik kanpoko bi partida jokatu ditu, «desenkantxatuta» geratzeko beldurrez.\nHasiera batean, Asegarcen ez ziren Oinatz Bengoetxeak binaka jokatzearen oso aldekoak, baina Aimar Olaizolaren aurkako finalerdia beste astebetez atzeratu denez, azkenean larunbat honetan Labriten programatu dute. Leitzarraren kasua oso muturrekoa da; izan ere, martxoaren 25ean binakako lehiaketatik at geratu zenetik, bi partida baino ez baititu jokatu; maiatzaren 5ean binaka Tolosan eta Hendaian Gonzalezen aurka jokatutako buruz burukoa.\nUdaren hasierarekin, gauzek sekulako iraulia izan dezakete hurrengo asteetan. Izan ere, oraindik ez dago argi finala astebete atzeratuko den, sanjoanekin bat egingo lukeelako, eta posible da finalerdia eta finalaren artean astebeteko epea baino ez egotea, enpresek jaialdi gehiago saldu ahal izateko.\nEzkurdiak gaur erabakiko du igandean Untoriaren aurka jokatuko duen\nPromozioko Txapelketa ere ez da arazo fisikoek eragindako kalteez libratzen eta gaurko material aukeraketan erabakiko du Joseba Ezkurdiak igandeko Untoriaren aurkako finalerdia jokatzeko moduan dagoen ala ez.\nArbizukoak orkatilan haustura txiki bat egin zuen orain aste batzuk entrenatzen ari zela, eta horrek finalerdia atzeratzera eraman zuen. Badirudi bere eskuineko oina askoz ere hobeto duela; asteartean Idoaterekin entrenamendu gogor bat egin zuen Astelenan bertan eta oso gustura amaitu zuen, baina erabat ziur egoteko, gaur beste proba bat egin nahi du baiezkoa eman aurretik. J.O.\nOrain arte jokatu behar ziren 12 partidetatik 11 jokatu dira, Beroizek eta Xalak jokatzeari uko egin diote eta hiru atzerapen izan dira; hau da, hiru partidatatik behin baino gehiagotan arazoak izan dira.\nOraindik ez dago argi finala astebete atzeratuko den eta posible da Olaizola II.a eta Bengoetxea VI.aren arteko irabazleak astebete izatea finala prestatzeko. Izan ere, finala astebete atzeratuz gero, San Joan egunean jokatu beharko litzateke.


Pello Insausti: «Enpresen argindar kontsumoan %1 aurrezten da, gehienez» | Gizartea | Berria\nPello Insausti. Industria ingeniaria\n«Enpresen argindar kontsumoan %1 aurrezten da, gehienez»\nOrdutegi aldaketaren sistema ez da eraginkorra, Insaustiren ustez. Goizetan enpresak argiztatzen gutxiago kontsumitzeko asmatu zela azaldu du, baina nabarmendu du lantokietan beti daudela argiak piztuta.\nUdan eta neguan ordutegi ezberdina izateari ez dio zentzurik ikusten Pello Insausti ingeniari eta energia aholkulariak (Donostia, 1966). «70eko hamarkadako petrolio krisiaren garaian ipini zuten martxan. Garai hartan, edozertan aurreztu nahi zuten. Bururatu zitzaizkien ideia guztiak ipini zituzten martxan. Baina ez nuke esango hau egokiena izan zenik».\nOrdutegi aldaketarekin egiaz aurrezten da? Zenbat?\nOso gutxi. Kalkulu batzuk egin ditut, eta agian enpresa batzuek aurreztuko dute zerbait, goizeko ordutegia dela eta. Akaso norbanako batzuek aurreztuko dugu zerbait, arratsaldeko orduetan. Baina kopuru oso txikiak dira.\nZehatz esanda, zertan aurrezten du enpresa batek?\nArgiztapenean bakarrik. Baina enpresa batean argiztapenaren gastua oso txikia izan daiteke. Argindar asko kontsumitzen dute. Ez dut fundizio bat jarriko adibide gisa; irudikatu dezagun tailer mekaniko bat. Energia kontsumoaren %15 inguru izango da argiztatzeko erabiltzen duena. Eta eman dezagun %5 inguru aurreztuko duela horretan. Barregarria da. Argindar kontsumoan %1 aurrezten da, gehienez. Hori, kontsumori dagokionez; dirutan ordaindu behar duenari erreparatuz gero, gutxiago aurrezten dute. Izan ere, argindar fakturak bi osagai ditu: energiaren kostua eta potentziarena. Energian %1 aurrezten baduzu, %0,5 jaitsiko zaizu ordainduko duzuna; 100 euroko fakturan, 50 zentimo.\nKokapenaren arabera, tokian tokiko eguzki orduen arabera, aurrezpena handiagoa edo txikiagoa izango da, ezta? Leku batzuetan besteetan baino gehiago nabarituko da.\nNoski, ordutegi aldaketa honek zentzu handiagoa edukiko luke iparralderako, ipar hemisferioan, edo hegoalderako, hego hemisferioan. Ordutegi aldaketak herrialde horietan garrantzitsuagoak dira. Baina ez pentsa: hemen ere ordua asko aldatzen da. Gure aldaketa egokitzen da gehiago goiz partera. Hemen helburua da goizeko aldaketak gutxiago izatea; horregatik, aldaketak arratsaldera pasatzen ditugu. Hau da, neguan oso goiz ezkutatzen da eguzkia, eta udan, oso berandu. Baina goizetan, ordutegi aldaketei esker, eguzkia irteteko ordua ez da arratsaldean beste aldatzen, urtaroaren arabera. Arratsaldez, bost orduren ezberdintasuna egon daiteke goizen ezkutatzen den egunetik beranduen ezkutatzen denera; goizez, bi inguru daude. Enpresek dutenez gasturik handiena, aldaketa haiei begira eginda dago, goizetan gutxiago gasta dezaten.\nBaina, lanean hasten direnetik, enpresek argiak piztuta edukitzen dituzte, kalean eguzkia egon edo ez.\nHori da, bai: zuri ordutegi aldaketak aurrezteko aukera ematen dizu, baina, gero, aukera hori aprobetxatzea edo ez, zure kontu geratzen da. Gehienek, enpresa irekitzen dutenetik itxi arte, argiak piztuta edukitzen dituzte. Inork ez du esaten: «Eguzkitsu dago, eta argiak itzaliko ditut aurrezteko».\nOrduan, zergatik ez da ordu aldaketarena sekula baztertu?\nInkesta batean, Europako herritarrek esan dute ez dutela aldaketarik nahi, eta horregatik aztertuko dute orain. Nire ustez, arazoa ez da hainbeste ordutegi aldaketa kendu edo ez. Ez dut uste hori adostu ezinik dabiltzanik. Arazoa da iparraldeko herrialdeek urte osoan negukoa eduki nahi dutela, eta beste batzuek, udakoa. Bakoitzak bere interesak ditu.\nEuskal Herriari zein ordutegi komeni zaio: udakoa edo negukoa behin betikotzea?\nGuri dagokigun ordutegia ez da daukaguna. Gurea Portugal eta Ingalaterrak daukatena da. Hau da, neguko ordutegian geratu beharko genuke. Niri neuri gehiago gustatzen zait udakoa, neguko arratsaldeak luzeagoak izateko, baina, berez, guk urte osoan neguan dugun ordutegia eduki beharko genuke.\nOrdutegi aldaketak argindar gutxiago kontsumitzeko balio ez badu, zer beste egin daiteke? Zer aukera daude gaur egun eremu horretan hobera egiteko?\nGauza asko egin daitezke; batez ere, teknologiaren aldetik. Sentsore asko daude, eta gauzak gero eta automatizatuago egon daitezke. Aspalditik daude horrelako teknologiak, baina gaur egun merkeagoak dira. Teknologia mailan zenbat eta ekipo berriagoak dauzkagun, gehiago aurreztuko dugu. Teknologian daukagu erantzuna. Adibidez, bulego batzuetan argiztatze sistema aldatu eta led teknologia jarriz gero, argindar kontsumoaren %50 aurreztu dezakezu. Noski, inbertsio bat egin behar duzu horretarako; sistema aldatzeak kostua du.


Euskal kostaldeko lehen biztanleak\n2014ko Abenduaren 23tik 2015eko Apirilaren 12a arte\nBizkaiko Arkeologi Museoak euskal kostaldeko historiaurreko biztanleek erabiltzen zituzten harrizko tresnei eskainirik sortua duen bilduma jarriko du erakusgai Oiasso Museoak.\nGiza espeziearen eboluzioa abentura benetan konplexua da, milaka eta milaka urtetan zehar gertatzen dena. Berez, bizirauteko eta ikasteko bide bat da, oztopoak gaindituz aurrerantz doana; aldi berean, aldaketa anatomikoak gertatzen dira, lokomozio-aparatuan, garezurraren itxuran edo hortzerian.\nGure arbasoak hasiera-hasieratik hasi ziren, beste ekintza batzuen artean, harria lantzen; harria lantzeko modu hori haiekin batera bilakatzen joan zen eta, konplexuago egiten joan ahala, espeziearen hobekuntzaren eragile bihurtzen joan zen. Ehizean aritzeko baldintza hobeak ekarri zizkien, elikagaiez hornitzeko aukera gehiago eman, eta larruak ontzea edo amuletoak zulatzea ahalbidetu.\nEuskal kostaldean, gure hondartzek hain berezko dituzten eta flysch izenez ezagutzen ditugun formazio geologiko horietan silexezko nodulu estratoen artean joan ziren jalkitzen. Silexa material gogorra da; eta hausten den moduaren arabera, bere azala oso zorrotza izan liteke, eta beste material batzuk ebakitzeko, baita zura edo hezurra ere, oso egokia gerta liteke. Paleolitikoko giza taldeak lur azalean jasotzen zituzten harri horiez hornitzen ziren eta horiek lantzen ikasi zuten.\nErakusketa honetan euskal kostaldean silexaren lanketaren bilakaerak izandako etapa nagusiak ikusten dira. Zaharrenak, duela 200.000 urte inguru, Behe Paleolitoko bifazeetan daude irudikatuak. Abiapuntu horretatik Erdi Paleolitora goaz, hau da, Neandertal garaira, eta levallois deituriko harri-lantzera. Lantze mota horrek sekulako iraultza ekarri zuen aurreko fasearekiko. Hirugarren etapa Goi Paleolitokoa da, Cromagnon espezieari dagokio, eta silexa ordurarte inoiz baino hobeto lantzen da. Ez bakarrik silex bloketik zatiak lortzeko moduari begiratuta; tresnen formak ere dibertsifikatu egin ziren, ehiztari eta biltzaile talde haien tresneria ia premia guztiak estaltzeraino.\nErakusgai jarri diren bilduma hauei esker eboluzio hori ikus daiteke; gainera, itsas bazterreko flysch-aren geologiaren ikuspuntua azaltzen dute, eta azken urteotan egindako ikerkuntza arkeologikoaren ikuspuntua ere bai. Piezak Gipuzkoa, Bizkaia, Araba eta Nafarrotik datoz, eta horiek zaintzeko ardura duten museo eta erakundeek utzi dituzte erakusketarako.


Euskaraldiarekin bat egin dute udal administrazioko langileek eta ordezkari politikoek »\nOrain arte 500 baino gehiago dira Euskaraldian izena eman duten Donostiako udal langileak, euskara gehiago erabiltzeko asmoarekin. Hain zuzen ere, administrazioko langileek eta ordezkari politikoek talde argazkia egin dute Alderdi Ederren. Donostiako Udala Euskaraldiaren sustatzaileetako bat da, eta izena eman dutenei dagokien ahobizi eta belarriprest txapak eman dizkiete. Ostiralean abiatuko da Euskaraldia, hilak 23, eta […]\nHaurren Nazioarteko Eguna ospatuko dute udaletxean »\nHaurren Nazioarteko Eguna da azaroaren 20an. Hori dela eta, Donostiako Udalak hainbat jarduera antolatu ditu. Helburua da dibertsitateak duen balioa ulertaraztea, eta enpatia eta bestearen larruan jartzeko gaitasuna sustatzea, baita ezkutuko indarkeriei aurre eginda gune seguruak lortzea. Azaroaren 20an, asteartea, 17:30ean, jai handi bat egingo dute udaletxeko udalbatzar aretoan, 4-8 urte bitarteko haurrentzat: zuzeneko musika, […]\nElkartasun ekitaldiz beteko da egunotan Bakearen Museoa »\nGernika-Lumoko Bakearen Museoak Fair Saturday ekimenean parte hartuko du aurten, eta Munduko Medikuak elkarteagaz elkarlanean Mugitzen diren pertsonak erakusketa jarriko dute museoaren sarrerako aterpean; bihartik domekara bitartean ikusi ahalko da erakusketa. Zapatuan da Fair Saturday, baina ekimena atzo hasi zuten errefuxiatu eta migratzaileen testigantzak jasoz. Busturialdea Harrera Eskualdea elkarteagaz batera, Gernika-Lumon bizi diren errefuxiatu eta […]\nArnaldo Otegik hitzaldia emango du bihar, Bermeon »\n19:30ean, Bermeoko Nestor Basterretxea aretoan hasiko da Otegiren solasaldia. Arnaldo Otegi EH Bilduren koordinatzaile nagusiak, Autonomiatik burujabetzara izeneko hitzaldia eskainiko du. Ekimenean EH Bilduren koordinatzaileak “Zertarako estatus politiko berria EAErako?” galderari erantzuna emango dio, eta autonomia eta subiranotasuna izango dira solasaldian jorratuko dituen arlo nagusiak. Ana Tere Bengoetxeak aurkeztu eta moderatuko du topaketa, eta jakitera […]


HABE IKASBIL: Petra, munduko lekurik ikusgarrienetako bat\nSiq haitzarte estuan -bi kilometro luze da eta hiri galdura eramango gaitu- sartu bezain laster zerbait berezia nabarituko dugu. Bidea estutzen doa, eta halako batean bi paretek ia-ia elkar jotzen dutenez, arnasari eutsiko diogu halabeharrez. Altxorra ez dago agerian, baina gertu behar du, sentitu egiten da. Eta tupustean, begi-bistan duzu, dena edertasun! Berdin dio zenbat aldiz ikusia duzun argazkietan-eta. Ahoa bete hortz utziko zaitu.\nAltxorra (Al-Khazneh arabieraz) oso handia da, aurretik 45 metroko garaiera du, eta zuzenean hare-harrian dago zizelkatua, Petrako monumentu guztiak bezalaxe. Ez dira eraikinak berez, ez dutelako ez oinarririk, ezta zutaberik edo teilaturik ere. Eskulturak direla esan daiteke. Haitza zizelkatu dute, labarra zulatuta.\nEz dizkizu sekretuak hain aise erakutsiko. Bazter guztiak ikusi nahi badituzu, kirol pixka bat egin beharko duzu. Hobe da oinetako onak eramatea, eta ibiltzeko gogoa izatea. Monasterioa da monumenturik interesgarrienetakoa, eta hara iristeko 4 kilometro-edo ibili behar da, eta 900ren bat harmaila dituen mendi-bidexkatik igo. Sakrifizioen Aldarera igotzea are nekagarriagoa da, bidea oso aldapatsua delako. Eta zer esanik ez Altxorra ikusteko begiratoki zorabiagarrira igotzen bazara. Gainera, han beti bero egiten du, eta udan izan daitezke 40º C. Beraz, broma gutxi. Ur asko eraman, mendira joango bazina bezala.\nHainbat turista deshidratatu egiten da Petran, leher-leher eginda. Beduino jendeak diru-iturria ikusi du hor, eta astoak alokatzen dizkie goietara igotzeko, edo zaldiek tiratutako gurdi zaharrak Siq inguru horretan eta beheko aldean ibiltzeko.\nEgia esan behar bada, ez da inondik ere erraza lekuaz patxadaz gozatzea. Petran egunero dituzu ehunka turista behe-denboraldian, eta milaka goi-denboraldian. Altxorra ikustera hurbildu, eta beti dago Indiana Jones-en musika eskuko telefonoan jartzen duen trufatzaileren bat. Eta argazkietan beti sartzen da behar ez duen norbait. Eta hala eta guztiz ere, badago modurik Petran gozatzeko. Lehen aholkua hauxe da: Wadi Musan lo egin. Siq kilometro bakarrera dago, eta, goiz jaikiz gero, atea irekitzen dutenean, goizeko zazpietan, bertan egon zaitezke. Hala Altxorrean goizeko 8etan izango zara, artean turistekin argazkiak ateratzeko gameluak ailegatu gabe daudenean.\nWadi Musatik datozen taldeak goizeko 9etan heltzen dira, Ammandik datozenak, berriz, 11etan. Beraz, bi orduko aldea duzu zeuretzat, urrutien dauden monumentuak ikusteko, Monasterioa adibidez. Altxorra eta Monasterioa elkarren antzekoak dira, baina hau handiagoa da, eta misteriotsua. Azkenetako bide-izkina batetik Monasterioak goialdean duen harrizko bola ikusten da, baina oraindik denbora puska bat geratzen da aurrealdea ikusi ahal izateko. Gertu, apur bat gorantz joanda, bi begiratoki daude. Zoragarria benetan biek eskaintzen duten ikusmira: inguruko mendiak eta hauek atzean duten lautada.\nBi egun behar dira Petra bisitatzeko. Egun bakarra baduzu, Altxorraz eta Monasterioaz gain, indarrak gorde Sakrifizioen Aldarera igotzeko. Han, berez, ez dago monumenturik batere, baina handik ikusten den Petraren osotasuna liluragarria da.\nNabateoen erresumako hiriburua izan zen Petra. Lehen eta bigarren mendeetan loraldia bere gorenean ezagutu zuen, Erromatar Inperioak Petra bereganatu zuen arte. Nabateo jendea salerosketan aritzen zen. Beraz, karabana-ibilbidearen leku estrategikoa zen Petra, eta hau edertzeko ziren haien irabazi guztiak. Edertasun horretan lagundu du naturak ere, hango haizeak eta euri-eskasiak. Gorriaren eta arrosaren artekoa du kolorea harriak, baina ikustekoa da toki askotan nola aldatzen den kolore-tonua.\nInternet sarean, 2007an, lehiaketa bat antolatu zen Munduko Zazpi Ikusgarriak aukeratzeko. Petra izan zen horietako bat. Ez da harritzekoa.\nNumber of visits: 8348


Etxea Enpresa eratzea Jurisdikzioak Marshall uharteak Nola konfiguratu\nGure aholkularitza taldeak Marshall Uharteetako enpresa mota nahikoa aholkatuko dizu zure negozio jarduerara egokitzen dena. LLC eta IBC diren 2 mota eskaintzen ditugu.\nBanku hitza, itundua, establezimendua, fundazioa, asegurua, ongintza, lankidetza edo konfiantza hitzak biltzen ditu\nMarshall Uharteen betebeharrari, zerga politikari eta ekitaldiari buruzko informazioa emango zaizu\nZure Marshall Uharteak enpresaren datuak:\nAukeratu zure Marshall Uharteetako enpresarako gomendatutako zerbitzuak:\nBanku kontua: munduko banku askotan banku kontua lor dezakezu Marshall Uharteak entitatearekin. Zerrendako banku aukera gehienak aukeratu ditzakezu (EAE, Suitza eta Hong Kong izan ezik).\nIP eta marka komertziala: Jabetza Intelektuala erregistratu dezakezu jurisdikzio guztietan Marshall Uharteak entitatearekin.\nProzesatzeko denbora: 2 denbora marko hauta ditzakezu zure eskaeraren premiaren arabera. Ohiko kasuetarako, enpresa bat 6 lanegunetan eratu daiteke, eta premiazko kasuak 4 lanegunetan bakarrik tramitatu eta osa daitezke. Prozesuaren iraupena ordainketa osoa eta beharrezko dokumentu guztiak jaso ondoren zenbatzen da.\nZure gogoko Marshall Uharteetako konpainiaren ordainketa


KDE aplikazioen 2020ko abenduko eguneratzea - KDE Community\nKDE aplikazioak etengabe hobetzen dira. Baina ez hori bakarrik, KDE garatzaileak etengabe ari dira erabiltzaileen beharrak asetzeko aplikazio berrietan lanean. Gaurko argitalpena ez da salbuespena: sorta berriak, e-posta, egutegia eta kontaktu suitea, Kontact, eguneratzen du; eta Itinerary eta KPublicTransport bidai-laguntzaile aplikazioak gehitzen ditu programa erabilgarrien zerrendara; eta, lehen aldiz, Partizio kudeatzailea, Konversation berriketa bezeroa, eta KTorrent sartzen ditu gure aldizkako argitalpen zerbitzuan.\nItinerary-ren aurreneko argitalpena\nKDE Itinerary eta bere ezaugarriei buruz gehiago irakur dezakezu Volker Krause-n blogean.\nDolphin-en helbide-barra, orain, tresna-barran dago\nDolphin KDEren fitxategi eta karpeta kudeatzailea da. Dolphin-en interfazeari eginiko zenbait aldaketek erraztu egiten dute zure biltegiratzean nabigatzea eta zure dokumentuak, argazkiak, abestiak, eta direktorioak arakatzea.\nDolphin-en helbide-barra, orain, tresna-barran dago, adibidez, eta Xehetasun ikuspegia moduan, karpeta barruko guztia, gurasoan habiaratutako karpetak barne sartzeko neurria ezar dezakezu.\nAzkenik, Dolphin ukimen-pantailetan erabili nahi dutenentzako, Dolphin-ek ukimen-euskarri osoa du orain!\nKonsole, orain, tresna-barra batekin, HTML koloreen aurreikuspegia erakutsiz, 80. zutabea markatzeko lerro bertikal batekin eta URLak eta fitxategiak irekitzeko gaitasunarekin\nKonsole-k, orain, tresna-barra konfiguragarri bat du (nahieran erakutsi/ezkutatu dezakezuna). HTML koloreen aurreikuspegiak erakusten ditu argibide gisa, 80. zutabea markatzeko lerro bertikal bat erakuts dezake, eta URLak eta fitxategiak ireki ditzake. Terminal osoa erabiltzen duen komando bat exekutatzen ari zarela, «less» edo «vim» esaterako, zure komando-lerroari begirada bat eman nahi badiozu, lasterbide baten bidez hori egiteko ezarpen bat dago orain.\nGoitizen ikono-gaiak, orain, arakatu eta aukeratu daitezke\nIRC berriketa aplikazioak Konversation argitalpen arrunten zerbitzuarekin bat egin eta ezaugarri berri ugari eransten ditu:\nKonversation-ek, orain, «store.kde.org»tik goitizen ikono-gaiak zama-jaisteko gaitasuna du\nKanalaren historia pribatutasunerako ezaba daiteke\nZerbitzarien ahalmen erabilgarriak konektatzean erakusten dira\nEta protokoloaren hobekuntza tekniko ugari dago:\nIRCv3 protokoloa hobetu egin da, gaitasuna negoziatzeko v3.2 euskarri gehigarriarekin\nKonversation-ek, orain, «CAP LS»rekin autentifikatzeko SASL mekanismoa darabil\nKonversation-ek kateak erabiltzeko estandarra jarraitzen du PASS komandoa bidaltzean\n«znc.in/self-message» gaitasuna gehitu da\n«twitch.tv» zerbitzarietarako WHO eskaerak desgaitu egin dira\nPantaila-argazkietarako KDEren aplikazioak, Spectacle, orain, zure pantaila-argazkiei geziak, aurpegierak, testua eta esku hutsez egindako marrazkiak eransten uzten duen editore bat du.\nBeste ezaugarri berri batzuk\nEzaugarri berri gehiegi daude haiek guztiak aipatzeko. Hona hemen gaur kaleratutako aplikazio berrietan topa ditzakezunen arteko lagin txiki bat:\nFilelight-ek SVG gisa gorde dezake\nElisa, musika jotzaile trinko bat, aplikazioaren kolore-antolaera sistemako kolore-antolaerarekiko bereizita aldatzen uzten du orain. Gainera, orain, aplikazioa abiatzean zein ikuspegi azaldu aukeratzen uzten dizu.\nArk, konprimatzeko KDEren baliagarritasuna, «zstd» konpresioa duten artxiboak onartzen ditu\nGwenview, irudi eta bideo-klip erakusle aurreratu bat, orain, arakatze-moduan bideoak automatikoki ez jotzeko aukera du\nKate funtzioetan aberatsa den testu-editore bat da. Kate-ren fitxategi arakatzaileak, orain, bere laster-menuan Ireki honekin menuko elementu bat du\nKDEren Nextcloud eta Owncloud morroiek orain irudi berregokituak erakusten dituzte Sistema-ezarpenak > Lerroko kontuak orrian\nAplikazio berri batzuk iritsi dira Jolastokira («Playground»), argitaratzeko prest egon arte haiek lantzeko tokira.\nHorixe gertatu da, adibidez, TotalReqall-ekin, Biblia eta Sword liburutegiak erabiltzen dituzten beste lan batzuk buruz ikasteko programa bat.\n20.12.0 argitaratu du\n20.12 argitalpen oharrak • Paketeak zama-jaisteko wiki orria • 20.12.0 sorburuen informazio orria • 20.12.0 aldaketen egunkari osoa


Janari-pentsioa ordaindu ez izana erreklamatzeko aholkuak | Consumer\nJanari-pentsioa ordaindu ez izana erreklamatzeko aholkuak\nAkordiorik lortzen saiatu bada eta ezinezkoa bada, elikadura pentsioa bide zibiletik erreklamatzea da modurik azkarrena eta errazena\nBeti egon dira gurasoak, dibortziatu ondoren, zegozkien elikadura-pentsioa seme-alabei pasatzen ez uzteko. Eta krisiarekin egoera hori areagotu egin da. Baina seme-alabek jaso behar dute, eskubidea baita, eta gurasoak ia beti erabakitzen du pentsioa bikotekide ohiari eskatzea. Komeni da konponbidea judizioz kanpo konpontzen saiatzea, eta zordunak erabaki batera iristeko dituen arrazoiak ezagutzea. Baina aukera hau ezin bada, ezta egokia ere,nola eta noiz jo behar da justiziara? Zein bide daude? Artikulu honetan, pentsioa (zibila eta penala) ez ordaintzea erreklamatzeko bi aukerak berrikusten dira, eta bien artean dagoen aldea eta horiek nola gauzatzen diren azaltzen da.\nElikadura-pentsioa bide zibiletik erreklamatzea\nAukera hau nahiko erraza eta azkarra da. Baina konplexutasun handiegirik ez badu ere, bide zibileko elikadura-pentsioa erreklamatzeko abokatu bat eta prokuradore bat behar dira.\nElikadura-pentsioaren zordunak nahikoa ahalmen ekonomiko badu, zorra kitatzeko enbargatzen da\nErreklamazioa, berez, epaia betearazteko demanda bat aurkeztean datza (dibortzio-epaian zehazten da aitak edo amak seme-alabei eman behar dien pentsioa). Eskaeran azaldu behar da beste gurasoak mantenu-pentsio bat ordaindu behar zuela, horren zenbatekoa adierazi eta ordainketa zein egunetan ez den egin.\nPentsioa ordaindu behar duen aitak edo amak zorrari aurre egiteko adinako gaitasun ekonomikoa badu (lana, ondasunak, kontuko saldoa…), dena oso azkar konpontzen da, denbora gutxian bahitura bahitzeko. Eta hilero soldataren zati bat bahitzeko aukera ere badago. Horrela, pentsioa kobratuko dela ziurtatzen da.\nArazoa korapilatu egingo da zordunak ez badu soldatarik eta ez badu inolako gaitasun ekonomikorik; izan ere, bistakoa denez, ondasunik eduki arte ezin zaio ezer bahitu.\nJanari-pentsioa bide penaletik erreklamatzea\nElikadura-pentsioa ez ordaintzea edo osorik ez ordaintzea Zigor Kodearen 227.1 artikuluan tipifikatutako delitu izan daiteke. Artikulu horren arabera, delitua da “bi hilabetez jarraian edo ondoz ondoko lau hilabeteetan elikagaien pentsioa ez ordaintzea”.\nDelitua izan dadin, honako hau bete behar da:\nElikagaiak ematera behartzen duen ebazpen judizial irmoa egon behar da. Pentsioa dibortzioaren, banantzearen, deuseztasunaren, seme-alabatasunaren edo gurasoen eta seme-alaben arteko neurrien prozeduran ezarrita egon daiteke. Gurasoek sinatutako hitzarmen arautzaile baten bidez ere ezar daiteke, egoitza judizialean berretsita eta judizialki onartuta.\nJokabide bidegabea eman behar da, hau da, jada aipatu den ordainketa ez betetzea, Zigor Kodean tipifikatua.\nEz betetzea borondatezkoa izan behar da, jokabide maltzurra. Horrek esan nahi du elikadura-pentsioa ordaindu behar duen gurasoak betebehar hori ezagutu behar duela eta, hala ere, borondatez eta borondatez, ez ordaintzea erabaki duela.\nBide penalera jotzean salaketa aurkeztu eta zordunari delitu edo falta bat egitea leporatu behar zaio\nBaldintza horiek betetzen badira, bide penaletik elikadura-pentsioa eska daiteke, eta delitu edo falta bat egin ondoren ordaintzera behartuta dagoen gurasoari leporatu. Kasu honetan salaketa aurkeztu behar da epaitegi edo fiskaltzan bertan, Guardia Zibilaren edo Polizia Nazionalaren aurrean. Salaketa hori eskumena duen epaitegiak izapidetzen du, eta salatzaileari esaten dio gero itzuli egin behar duela bere edukian berresteko.\nEz da abokaturik behar salaketa aurkezteko, baina bai edukitzea – eta prokuradore bat – penalki erreklamatzeko. Eta baliabide ekonomikorik ez badago, doako justiziara jo daiteke. Profesional hauengana jo nahi ez bada, fiskala arduratuko da akusatu eta erreklamatzeaz, baina kasu honetan, gertakariak delitu direla ulertuko da.\nSalatuaren ondarea ikertzeko behar diren eginbide guztiak egin ondoren, eta abar, fiskalarengana eta akusazio partikularrera pasatzen dira egitateak azter daitezen (esaten da delitu bat osatzen duten eta atzeratutako pentsioak ordaintzea eskatzen den). Horren aurrean, salatutako gurasoak defentsa-idazki bat aurkez dezake, eta idazki horretan ukatu eta argudiatu egin behar da akusatu zaizkion egitateak ez direla egiazkoak.\nDefentsa-idazkia aurkezten denean, espedientea beste epaitegi batera pasatzen da, eta han epaitzen da ordaintzeko betebeharra betetzen ez duen gurasoa. Epaileak, azkenean, egitateak delitua diren ala ez erabakitzen du. Eta, hala izanez gero, atzeratutako pentsioak ordaintzera kondenatuko da zorduna.\ndibortzio hijos-eu pensión-eu


Ikonostasi bat (grezierazko εἰκονοστάσι(-ον), eikonostási(-on), "ikono tokia") erlijiozko margolan eta ikonoz osatutako horma da, eliza batean nabea eta santutegia banatzen dituena. Bizantziar errituko elizetan erabiltzen da, batez ere Eliza Ortodoxoan. Aldarea eta eukaristiaren ospakizuna ezkutatzen ditu elizan bildu direnengandik, eta ikono sorta erakutsi ordena jakin bat jarraituz.\nIkonostasi bat (grezierazko εἰκονοστάσι(-ον), eikonostási(-on), "ikono tokia") erlijiozko margolan eta ikonoz osatutako horma da, eliza batean nabea eta santutegia banatzen dituena. Bizantziar errituko elizetan erabiltzen da, batez ere Eliza Ortodoxoan. Aldarea eta eukaristiaren ospakizuna ezkutatzen ditu elizan bildu direnengandik, eta ikono sorta erakutsi ordena jakin bat jarraituz. (eu)


Seguridad Social: Iradokizunak eta kexak\nWebgune honek inprimaki elektronikoa jartzen du herritarren eskura, beren iradokizunak eta kexak bidali ahal ditzaten. Hura erabiltzeko, DNI Elektronikoa edo onartutako ziurtagirien zerrendan ageri den aintzatetsitako beste edozein ziurtagiri digital (pertsona fisikoa/ pertsona juridikoa edo erakundea) behar duzu. Halaber, gainerako eskakizun teknikoak bete behar dituzu, eta nabigatzailea behar bezala konfiguratuta izan sinadura elektronikoa erabili ahal izateko.\nGainera, ziurtagiri hau Gizarte Segurantzaren bulego batean jaso ez bada, ziurtagiri digitalaren datu identifikatzaileek (pertsona fisikoa/ pertsona juridikoa edo erakundea) Gizarte Segurantzaren datu-baseak dituenekin bat egin beharko dute.\nIradokizunen eta kexen inprimaki elektronikorako sarbidea.\nHorrez gain, herritarrek iradokizunak eta kexak egiteko formularioak eskura ditzakete publiko guztiarentzako Gizarte Segurantzaren Bulego eta Arreta Zentroetan, eta baita Zerbitzu Zentraletako, Probintzia Zuzendaritzetako eta Gizarte Segurantzaren Erakundeen unitate periferikoetako harrera edo irteera erregistro orokorretan eta osagarrietan ere. Inprimaki horiek daudela erakusteko seinaleak jarriko dira, eta herritarrek erraz aurkitu eta erabiltzeko moduko lekuan kokatuta egongo dira. Halaber, orri honen bukaeran ere deskargatu daiteke aipatutako lekuetan entregatu behar den inprimakia.\nIradokizunak eta kexak aurkezteko bide hauetako bat erabili daiteke:\nTelematikoki, eskuragarri duzun inprimaki elektronikoaren bitartez, DNI Elektronikoa edo onartutako beste edozein ziurtagiri digital (pertsona fisikoa/ pertsona juridikoa edo erakundea) erabiliz.\nAurrez aurre, dagokion inprimakia beteta; orri honen amaieran aurkitu daiteke inprimakia.\nOrrialde honen amaieran dagoen inprimakia aurrez-aurre entregatu nahi bada, behar beste kopia zuri lor daitezke eskuz betetzeko edo eskatutako datuak idatzi eta berehala nahi beste kopia lortu ahal izango dira (4 kopia hartzea gomendatzen da, hauetako bat aurkeztuko den bulegoan zigilatzeko).\nKexa eta Iradokizun inprimakia (PDF,78 KB) 15/09/2020


Andatza Mendizaleen Kirol Taldeak antolatuta maitzaren 7 eta 8an Herri Urratsera mendi ibilaldiak | Usurbildarrak aurrera\n← Astearte honetan osoko ohiko bilkura burutuko da Udaleko udalbatza aretoan\nEusko Jaurlaritzak intzidentzia ireki du Usurbilgo Ucin lantegiak eragindako ke-isuriak aztertzeko →\nAndatza Mendizaleen Kirol Taldeak antolatuta maitzaren 7 eta 8an Herri Urratsera mendi ibilaldiak\nUsurbilgo Andatza Mendizaleen Kirol Taldeak Senperen ospatuko den Herri Urrats jaialdira joateko mendi ibilaldia antolatu du. Ibilaldiak maiatzaren 7 eta 8an burutuko dira. Bi aukera prestatu dituzte:\nEreñozu-Lesaka maiatzaren 7an (6,5 ordu) eta Lesaka-Senpere maiatzaren 8ean (5,5 ordu)\nLizuniaga-Senpere maiatzaren 8ean (3,5 ordu). Senpereraino autobuses joan daiteke.\nEguna: Maiatzak 7 (larunbata) eta maiatzak 8 (igandea)\nIbilbidea: Ereñozu-Lesaka 6,5 ordu eta Lesaka-Senpere 5,5 ordu.\nEpea: apirilak 28 (osteguna) baino lehen.\nIzena ematerakoan ordaindu behar den kopurua: 27€.\nEpea: maiatzak 4 (asteazkena) baino lehen.


Urte berriaren sua piztu dute | Bizigiro | Berria\nUrte berriaren sua piztu dute\nAste honetan, urte berriaren Newroz jaia ospatu dute Ekialde Hurbileko hainbat herrialdetan. Bilbon ere egin dute festa hori, Kurdistanen aldeko elkartasun keinu eta aldarrikapen artean.\nKurdistanen aldeko elkartasun keinu ugari egon ziren atzoko Newroz urte berri hasieraren ospakizunean, Bilbon. MARISOL RAMIREZ /FOKU Tamaina handiagoan ikusi\nKurdistango herriaren aldeko elkartasunak eta festa baten ospakizunak bat egin zuten atzo Bilbon. Aste honetan, urte berriaren hasiera edo Newroz ospatu dute Ekialde Hurbileko hainbat lurraldetan, tartean baita Kurdistanen ere. Eta jai horren oihartzuna Euskal Herrira iritsi da. Urte berri hasiera gatazkatsua izan da, gainera, aste honetan sartu delako Turkiako armada Afrin hirira. Horregatik, bi gertaera horiek bat egin zuten atzo Bilbo Zaharreko plazan.\nEkialdeko agintarien jarrera salatuz abiatu zuten ekitaldia Kurdistanekin Elkartasuna taldeko kideek, eta Afringo bonbardaketetan hildako bost gudari internazionalistak ere omendu zituzten: Samuel Prada Leon, Anna Campbell, Olivier Francois Jean Le Clainche, Alina Sanchez eta Haukur Hillmarsson. Gudari horien elkartasuna goraipatu zuten, eta eurekin batera borrokan aritu ziren hiru gerrillarik hitza hartu zuten.\nMintzaldi horien ondoren, su txiki bat piztu zuten, hori baita Newroz jaiaren ekitaldi nagusia. Plazan bilduta zeuden ehunka pertsona inguruk suaren inguruan dantza edo salto egin zuten. Horrela ospatu zuten urte berriaren etorrera. Ekitaldian ez zen musika eta janari kurdurik falta izan, horrek ere balio izan baitzuen urte berriaren etorrera ospatzeko. «Afrin inguruan eta Kurdistanen egoera oso gordina bada ere, ospatu egin behar dugu urte berria, etsaiak hori nahi duelako: kurduak triste egotea», azaldu zuen ekitaldia hasi baino lehen Mertxe Gomez Kurdistanekin Elkartasuna elkarteko kideak.\nSua piztu, eta hor hasten da kurduentzat urte berria. Mitologiak dioenez, duela milaka urte errege krudel bat bizi zen Tigris eta Eufrates ibaien artean. Hildako haurren gorpuekin elikatzen omen zen, eta herritarrak beldurtuta bizi ziren. Kawa errementariari, esaterako, hamazazpi seme-alabetatik hamasei kendu omen zizkion Zohak erregeak. Azken alaba eskatu zionean, ordea, ardi baten gorpuarekin engainatu omen zuen, eta alaba mendian gorde zen. Inguruko herrietako gurasoek Kawaren trikimailuaren berri izan zutenean, berdin jokatu zuten, eta haur horiek mendian eta aske hazi ziren. Errementariak, gainera, borroka egiten erakutsi zien.\nBorrokarako prest zuen armada osatu zuenean, Zohaken gaztelura joan ziren denak eskuan zuziak zituztela, eta erregea akabatu zuten. Aro berri bat hasi zen horrela, eta, horregatik, sua piztuta irudikatzen dute urte berriaren hasiera kurduek. Baina urte berri baten hasiera baino gehiago ere bada Newroz ospakizuna, Gomezen ustez: «Erresistentzia irudikatzen du, eta, horregatik, urte luzetan jaia debekatuta egon da».\nKurdistanen bezala, Iran, Azerbaijan, Uzbekistan, Tajikistan, Turkmenistan, Pakistan eta Indiako gune batzuetan ere ospatzen dute Newroz. «Amed hirian ospatu zuten urte berria, baina segurtasun eta kontrol neurri handien artean», Gomezen arabera. Eta ospakizunak duen indarraren lekuko izan daiteke ekitaldian kontatu zutena ere: Turkiako armada Afrinen sartu zenean eraitsi zuten lehen monumentua Kawa errementeriari eskainitakoa izan zen. Horrek erakusten du, mitologia izanagatik ere, Newrozek duen indar sinbolikoa.


HEZKIDETZAN ESKU HARTZEN talde-bloga: GATAZKAK HEZKIDETZAILEAREN IKUSPEGITIK HAUSNARTZEN\n- Gaiaren laburpena.\nGai honetan Gatazkak eta trataera hezkidetzailea hizpide izan dugu.\nGatazkaren inguruko definizio asko azaldu dira. Ni Granadako Unibertsitateko Bake eta Gatazka institutuak eman zuenarekin geldituko nintzateke: "eztabaida -edo ezadostasun-egoera bat da, gizabanakoen edo taldeen arteko aurkakotasunak sortua, pertsona edo talde horiek interesetan, beharretan, sentimenduetan, helburuetan, jokabideetan, pertzeptzioetan, balioetan edota afektuetan dituzten jomugak elkarren artean bateraezinak direlako".\nGatazkaren ikuspegi positiboa nabarmentzen da. Gatazka erronka bezala ulertuta, alegia. Gainera, prozesu eraldatzaile bat bezala ulertuta aldaketari zentzua ematen dio, bizitza sozialerako ezinbestekoa kontsidera daitekeena.\nHonekin batera, kontzeptu berria azaltzen da, bake positiboa, esaterako. Bake positiboa gatazka trataera eraikitzaileak eta berdintasunean oinarritutakoak bakea eragingo du. Beraz, bakea gizakiak bizitzan berezkoa duen egoera da. Prozesu dinamiko bat bezala ulertuta eta ez egoera mugiezina bezala.\nAitzitik, indarkeria OMEren esanetan "nork bere buruaren kontra edo beste pertsona, talde edo komunitate baten kontra hltzeko, kalte egiteko, min psikologikoak edo garapen-arazoak edo gabeziak sortzeko indar edo botere fisikoa erabiltzea edo horrekin mehatxu egitea" da. Indarkeria mota desberdinak bereiz daitezke: fisikoa, emozionala, egiturazkoa eta kulturala.\nGatazkan generoa aintzat hartu behar da. Hau ematen ez bada indarkeria mota bat da.\nGatazkaren ebazpenerako enpatia, harremana, emozioak, komunikazio trebetasunak, e.a. erabiltzea oso garrantzitsua da. Dena den, horren aurrean ezinbestekoa da genero ikuspegia begirunez zaintzea. Kultura maskulinoa eta femeninoak dituzten beharrak eta interes desberdinak gatazkak sortzen dituzte askotan.\nAzkenik, Zaintzaren Etikaren kontzeptua agertzen da, non printzipio eta balore unibertsalak, eskubide eta erantzunkizuna hizpide dituen.\nGatazkaren ebazpena hezkidetza ikuspuntutik honako oinarri hauetan kokatzen da:\n- botere eta lidergo partekatua\n- jarreren birziklapena\n- justizia zein etika\nGatazka ikuspegi hezkidetzailetik aztertuez gero, nire ustez, gatazkaren ebazpenerako lanabes hobeagoak eskaintzen ditu eta errealitatearen ikuspegi zuzenago batten begirada ere bai.\n- Ikerketa bat komentatzera nator, Gilliganek eta Noddingsek egin zutena, alegia. Beraiek diote emakumeek moral arazoak jorratzerakoan norbanako egoeraren ikuspuntik egiten dutela eta ez hainbeste agindu kategorikoetan ikuspegi inpertsonalaren ikuspuntik. Honen arrazaioa moral maskulino hegemonikoa dago, "aitaren ahots arau-egilea" hain zuzen ere eta hau ama-ahotsarekin konpentsatu behar da, pertsonak lotura afektiboak behar baititugu. Zentzu honetan emakumeak saiatzen dira arazoak hartuemanak aintzat harturik ebazten.\n- Datu eta ondorio aipagarriak. Gatazkaren trataera hezkidetzaren ikuspuntutik aztertuez gero, kultura maskulinoa eta femeninoaren arteko komunikazio-eza edo batak bestea ez ezagutzean datza, maskulinoaren orokortzeak eta horrek sortzen dituen aurreiritziak. Horiek ez baditugu identifikatzen proposatutako irtenbieeak ezin izango dira egokiak izan. Prozesu horretan komunikazioa bultzatu beharrak dago, bitartekaritza eredu positibo eta eraikitzailea izanik.\nGilliganek ere baloreetan heztea bultzatzen du bere "Zaintzaren Etika"-ren teoriaren garapenarekin, testu ingurua, beharrak eta elkar ardurak, gatazken zergatiei heltzeko balio dituztenak esaterako.\n- Ikastetxean lantzeko erronkak honako hauek lirateke:\n1- Gatazketan aurrean dagoena eta sexua, etnia edo klaseagatik objektu bihurtutako, subjektu eta pertsona gisa ikustea\n2- Gizarteratze prozesuetan femintiate eta maskulinitate anitzak kontuan izatea\n3- Hezkidetza lantzea emozio-garapenaren bidez genero zauria sendatzeko\n4- Adimena-gorputza, pentsamendu-sentimendua, e.a dikotomiak apurtzea\nETIKETAK #AnaA, GATAZKAK


Amatasunari buruz - Oarsoaldeko Hitza : Oarsoaldeko Hitza\nGai batzuetara errazago hurbiltzen gara beste batzuetara baino, hausnarketa batzuk zuzenago ukitzen baikaituzte eta sentimendu eta ideia kontraesankorrak piztu. Hitz batzuen esanahia arakatzen eta sakonki aztertzen hasten garenean, batzuetan ohartzen gara zehaztu nahi dugun horrek irrist egiten digula, eta alde batetik mugatzen badugu, bestetik ihes egiten duela. Horietako hitz arrunt bati buruz aritu nahi dut gaur, pentsatu hutsean ahotik erori ere egiten dena: ama.\nAma zer den pentsatzen hastean, burura datozkigu amei lotutako hainbat portaera: etxekoak zaintzea, familiakoen lotura gisa aritzea, maitasuna lehenestea, arauak eta tradizioak gordetzea eta erakustea, babesa eta ziurtasuna ematea, hau da, etxeko guztien ongizateaz eta beharrez arduratzen den pertsona irudikatzen dugu.\nZer da, ordea, ama izatea? Ematen du emakumeari berez dagokiola amatasuna, ama izanez lortzen duela bere xedea burutzea. Haurdun geratu orduko, bere gorputza ez dela erabat berea ohartuko da, eta jendearen begiradek eta komentarioek etengabe gogoraraziko diote bera, umedun den aldetik, gizaki publiko bilakatu dela.\nErditzeari buruz zer esan. Askok, gehienek esango nuke, abentura zirraragarri horri buruz hitz egiteko premia izaten dute. Are gehiago, hori bizi ondoren gizonez errukitu ere egingo dira haiek ezin dutelako paregabeko bizipen hori izan, eta aitatasuna amatasunaren pare jarrita ere, ikusten dute gizonak inoiz ez direla bizitza eta heriotza hain modu xamurrean elkartzen diren toki horretan egongo.\nHaurra jaio ondoren ez du bere gorputza berreskuratuko, ez behintzat erabat, jaioberriak etengabe eskatuko baitu haren berotasuna, goxotasuna eta bularrei darien esne epel gozoa. Oraindik lilurak irauten duenez, amari ez zaio axola izango lo gutxi egitea, leher eginda egotea, titietatik hirutik bitan esnea isurtzea, sabelaldeko haragia lehen bezain lerden ez izatea eta abar. Izan ere, ama izatea ezin baita beste ezein bizipenekin alderatu.\nKonturatu gabe, ordea, haren identitatea eta izatea lausotzen joango dira. Amatasun titulua jaso zuenetik, zenbat eta denbora gehiago joan, orduan eta gehiago sartuko zaio gorputz-buru-bihotzetan izate berri hori. Pentsatzekoa litzateke semea edo alaba hazi ahala, hariak laxatzen joan beharko lukeela, baina hara non ondorengoekin ezarritako loturak gero eta handiagoak eta sendoagoak diren. Sirenen kantuak liluratuta eta gizartearen iruditerian amak duen eginkizunak harrapatuta, ama izan aurretik bere-berea zuen nortasunerako bidea galdu du emakumeak.\nHori guztia aski ez, eta seme-alaben begirada gehitu behar diogu amatasunaren kontzeptuari. Izan ere, askotan, nahiz eta amarenganako maitasunaren inguruan zalantza gutxi izan, ama-jarduerari buruzko jarrera oso kritikoak nagusitzen dira.\nDela seme-alabak hezterakoan eskakizun maila handiegia izan duelako edo gizarteko arauen zama etxera ekarri duelako, dela ez dituelako modu baikorrean motibatu edo ez dituelako behar adinako askatasunean hezi, dela bere ezinak pasa dizkielako, edo bigunegia izan delako, edo lotura afektibo estuegiak ezarri dituelako, edo gogorregia izan delako; beti auzitan jartzen da gogoan idealizatua baina bizitzan hurbilekoa dugun amaren jarduna.\nHorrez gainera, amei askotan leporatu izan zaie beren alabak gutxiespenean eta matxismoan hezi izana, gizarteko portaera horiek etxean erreproduzituz eta indartuz. Adibidetzat aipatzen dira, esate baterako, beren alabei ablazioa egiten dietenak, alabak burka janztera bultzatzen dituztenak edo, Txinan ez aspaldi, oin txikiak izateko helburuarekin alabei gorriak eta bi pasarazten zizkietenak.\nGurera etorrita, pentsamendu eta erlijio kristauak ezarritako arauekiko obedientziaren ondorioz, alabak bizitza uzkurrera eta tristera eramaten zituzten amen inguruko lekukotzak eta kritikak ez dira gutxi. Ama, beraz, ordezkaezina eta idealizatua, era berean, ama erruduna da. Amari ez zaizkio aisa barkatzen hutsak. Eta berak, gainera, ama izatearen abenturaren idealizazioan harrapatuta, sirenen kantuak limurtuta, etxerako bidea ez du aurkitzen.\nZer egin horren aurrean? Aitak amek beren gain hartzen dituzten eginkizun horietatik batzuk berenganatzen hasiko balira, hau da, emakumearena izan den espazioa hartzen, amek askatasuna irabaziko lukete eta aitek gizon izateko modu berri bat; eginkizunak partekatu ahala, idealizazioa eta errua ere leuntzen hasiko lirateke. Hortxe dugu adibide gisa Afrikako Aka herria: antza denez, aitak umeari lasaitzeko titia emateko ohitura du, besoetan izaten du eguneko ordu askotan.\nBerdintasunaren bidean, bizitza publikoan izugarri dago egiteko adierazpenez harago, baina inolako zalantzarik gabe, bizitza pribatuan ez badiogu serio ekiten aita-ama rolak berregiteari, alferrik izango dira ahaleginak. Emakumea, neurri handiago edo txikiagoan, ama izaeraren baitan galduko da eta ezingo du, bere buruari ez dio utziko, beste biderik hartzen.